Destiny: Jom Berperang di King’s Fall Raid Ep.5

Akhirnya saat yang ditunggu telah tiba, pertarungan dengan Raja Hive Oryx bermula. Gile besar Oryx nie! Mesti dia bengang gila kita bunuh anak dia Si Crota, kan? Jom Oryx, kita selesaikan perhitungan terakhir ini!

Stage 8 : Oryx, Si Raja Taken

Persediaan Sebelum Lawan Final Boss

Pastikan senjata yang digunakan untuk DPS Light Eater Ogre mempunyai Impact yang tinggi.
Spark Runner digalakkan guna Exotic Sword Raze-Lighter untuk membunuh Vessel of Oryx dengan lebih cepat.
Guna sniper High Impact seperti 1000-Yard Stare, Eirene dan Black Spindle untuk stagger Oryx dengan lebih cepat.
Heavy Machine Gun hanya perlu digunakan semasa melawan Shade Of Oryx.
Pastikan hanya satu fireteam leader yang memberikan arahan.

Benda Wajib Tahu!
Kedudukan Platforms dan Towers

Ada 4 platform yang flank 2 towers, tugaskan 4 Guardian untuk menjaga setiap platform yang bernombor 1,2,3,4 seorang satu.
Bila platform dipijak (lompat ke atas Platform), platform bayangan akan muncul dimana hanya boleh dinaiki oleh Guardian yang terkena efek Torn Between Dimensions atau kitorang panggil Orang Minyak! (OM)
Platform perlu dipijak mengikut turutan arah lawan jam bermula dari platform yang dipukul Oryx.
Turun dari platform akan menyebabkan semua platform bayangan yang dibina fade/musnah.

Torn Between Dimensions/Spark runner (Orang Minyak (OM))

Berlainan di stage Daughter of Oryx, fireteam boleh memilih Guardian mana yang boleh mengambil efek Torn Between Dimensions yang seterusnya menjadi Spark Runner.
bila Oryx memukul platform, dia akan meninggalkan satu spark yang membolehkan guardian mendapat effect OM
tetapi awas!!! Pastikan Spark runner naik ke platform terlebih dulu sebelum pemijak plaform bagi mengelakkan pemijak platform mendapat effek Torn Between Dimensions
Hanya OM dapat melompat di platform bayangan yang dibina.
Hanya OM dapat mengambil Spark dan merampas perisai dari Vesel of Oryx.
OM perlu melombat di atas platform yang dibina mengikut arah lawan jam.

Spark

Sebiji bola cahaya (Spark) akan muncul di atas satu di atas platform yang berlawanan dari arah Oryx pukul contohnya jika oryx memukul platform 3, spark itu akan muncul di platform 1. jika oryx pukul platform 1, spark akan muncul di plaform 4.
Spark ini perlu diambil untuk mencuri perisai Vessel of Oryx.
Larian OM bermula dari platform sebelah platform Spark secara counter-clockwise.
Apabila OM sudah mengambil Spark, curi perisai Vessel of Oryx (tekan petak untuk Playstation, X untuk  XB1).
Perisai yang dicuri dari Vessel of Oryx akan menyebabkan seluruh Fireteam Kebal dari serangan musuh.Oryx
hanya Corrupted light dapat mengurangkan HP Oryx.
jika kesemua corrupted light berjaya diletupkan (4 biji untuk setiap round) nyawa Oryx akan turun 25%
korang hanya memerlukan 4 round sahaja untuk mengalahkan Oryx jika korang berjaya meletupkan semua 4 bijik corrupted light bagi setiap round

Penerangan Strategi
Oryx dari nyawa 100%-50%

Bila Oryx spawn di depan arena, clear adds Taken yang spawn di kiri dan kanan Oryx.
Kemudian, clearkan Taken Knight yang spawn di atas platform 1 & 2.
Bahagikan fireteam pada 3 kumpulan :
– 1 orang Spark runner (Orang Minyak)
– 2 orang DPS Ogre
– 3 orang Guardians platform
Selepas Oryx memukul platform, Spark Runner akan naik bersama seorang Guardian bagi activate bridge bayangan.
Guardians platform lain akan memijak platform mengikut arah lawan jam bagi mula membina bridge bayangan. Naiklah dengan tenang dan teratur.
Spark runner akan merentasi bridge bayangan mengikut arah lawan jam.
Guardians platform perlu berjaga-jaga kerana Light Eater Ogre (LEO) akan mula spawn di sebelah setiap platform.
DPS player perlu tolong membunuh 4 LEO yang spawn!

Proses DPS LEO boleh dilakukan dengan pantas jika semua bekerjasama.

Guardians platform perlu memastikan LEO yang berada di platform masing-masing mati dan ingat  di mana Corrupted Light (bebola hitam) ditinggalkan LEO.
Spark Runner perlu mengambil bebola cahaya di setiap platform bayangan yang dibina.
Spark Runner perlu ambil Spark di platform terakhir dan merampas “Aura of Invincibility” dari The Vessel of Oryx.

Bunuh Vessel of Oryx dan rampas shieldnya secepat mungkin!

Bunuh The Vessel of Oryx supaya dia tidak meletupkan Corrupted Light sebelum Oryx membuka dadanya.
Corrupted Light tidak akan memberikan damage kepada Oryx selagi dadanya tidak dibuka. Pastikan Corrupted Light hanya diletupkan selepas Oryx stagger untuk damage yang optimum.
Apabila Oryx sekali lagi memukul Platform, itu tandanya Oryx akan membuka dada beliau.
DPS Oryx semasa dadanya terbuka sehingga dia stagger. Gunakan sniper untuk optimise DPS.

DPS dan stagger Oryx secepat mungkin sebelum dia Call Upon the Darkness yang akan menyebabkan seluruh fireteam mati.

Apabila Oryx Stagger, setiap Guardians platform dan satu Guardian DPS mula bergerak ke arah Corrupted Light (bebola hitam) yang ditinggalkan LEO. Mulakan countdown 5-saat dari moment Oryx stagger. Apabila countdown mencecah 1, pastikan semua Corrupted Light diletupkan dalam masa yang sama – supaya nyawa Oryx akan turun sebanyak 25%.

Setiap nama yang keluar menandakan Corrupted Light yang berjaya diletupkan.

Oryx akan kembali ke depan arena dan menembak Light Bomb ke arah semua Guardians.
4 Guardian boleh berlari di sekeliling platform masing-masing untuk mengelak Light Bomb yang ditembak Oryx. Jangan berhenti berlari kerana Light Bomb ini mempunyai soft-tracking.
1 Guardian DPS dan Spark runner perlu mati bagi memudahkan larian 4 Giuardians platform – wipe lah di area mudah di revive selepas sequence Light Bomb Oryx.
Selepas Oryx puas menembak Light Bomb, cepat-cepat revive 2 Guardians yang wipe tadi.
Ulang sehingga nyawa Oryx turun sehingga 50%.

Nyawa Oryx 50% sehingga 1%

Proses masih sama seperti di atas, tetapi selepas Oryx ke hadapan arena, beliau akan teleport Guardians seorang demi seorang ke Darkness Dimension.
Guardians yang di luar perlu clear adds di kiri dan kanan bagi mengelakkan mereka masuk ke dalam Darkness Dimension.
Player di dalam perlu membunuh Shade of Oryx dengan cepat. Gunakan Heavy Machine Gun untuk optimise DPS ketika ini.

Tembak 50 Shades of Oryx!

Elakkan diri dari menerima damage di dalam Darkness Dimension kerana life bar tidak akan regenerate.

Make sure jangan kena direct hit, 1 hit confirm arwah, brader!!!!

Shade of Orxy tidak akan berada di satu tempat. Pastikan fireteam sentiasa peka akan kedudukan Shade of Oryx.
Fireteam perlu membunuh Shade of Oryx dengan pantas sebelum efek Darkness Dimension membunuh semua Guardians.
Selepas Shade of Oryx mati, reset dan ulang semula langkah tadi sehingga nyawa Oryx mencecah 1%

Saat untuk menamatkan Riwayat Oryx
Nah, rasakan! Git rekt bro!
Semua Guardians perlu ke tengah arena di mana Oryx muncul kali pertama dan bersedia untuk final DPS. Apabila Oryx membuka dadanya, apa tunggu lagi – tembak sehinggalah Oryx terkorban lalu terapung di orbit Zuhal.
Tahniah – korang berjaya menamatkan King’s Fall raid. Buka chest di lane tengah dan menari sepuasnya.


Apa Jadi Kalau Death Stranding Dikeluarkan Untuk PS1? Inilah Rupa Grafiknya!

Sejak pertama kali Death Stranding diumumkan sehinggalah ke saat ini, ia menjadi antara game yang paling banyak menjadi bualan para gamers.
Grafik memukau, gameplay unik dan semestinya dibangunkan oleh pasukan Hideo Kojima, Death Stranding sememangnya menjadi game yang bakal merangkul banyak anugerah, bermula dengan The Game Awards 2019.
Walau bagaimanapun, pernah tak korang terfikir bagaimana rupa grafik dan gameplay game ini sekiranya ia dikeluarkan untuk platform asal PlayStation atau PS1?
Seorang peminat telah berimaginasi sekiranya Death Stranding mungkin dilancarkan kira-kira 20 tahun dahulu. Walaupun video yang dicipta channel
Miziziziz ini hanya berdurasi 20 saat, tetapi sudah cukup untuk menggelikan hati serta membuat kita tersenyum apabila melihat grafik dan gameplay-nya.
Jom layan:

Death Stranding kini boleh dimainkan di PS4. Untuk versi PC, ia akan dikeluarkan pada pertengahan tahun 2020.


Kingdom Hearts 3 Akan Hadir Disember Ini? Betul Ke Bohong?

Peminat francais Kingdom Hearts – harap setia menantikan episod ketiga. Khabar angin bertiup mengatakan bulan Disember. Ye ke ni?

Menurut laman web Target, Kingdom Hearts 3 akan mula terjual pada 31 Disember 2018 ini! Walaupun masih tiada berita diumumkan secara rasmi dari Square Enix, ramai menjangkakan Square Enix akan mengumumkannya pada E3 tahun ini. Betul ke bohong? Sama-sama kita nantikan.

Terdapat suara-suara yang mengatakan bahawa kelewatan Kingdom Hearts 3 kali ini adalah kerana portfolio Disney yang semakin banyak – sekaligus keinginan mereka untuk memasukkan banyak dunia/francais mereka ke dalam Kingdom Hearts 3.
Dalam banyak-banyak francais yang dimiliki Disney – francais/dunia/karakter yang mana ingin korang lihat dimasukkan ke dalam Kingdom Hearts 3?


Digimon Story : Cyber Sleuth : Boleh Beli or Boleh Blah?

Untuk BBoBB seterusnya, hari ini kita akan review tentang game Digimon yang paling ditunggu-tunggu oleh para peminat sekalian, iaitu Digimon Story: Cyber Sleuth!

Secara jujurnya, saya memang amat meminati siri Digimon dan game ini telah berjaya menghidupkan kembali minat saya terhadap Digimon kerana ianya begitu mengasyikkan! Jadi, tanpa melengahkan masa, ayuh kita pergi kepada review game ni!
Macam mana dengan cerita game ini ?
Cerita game ini adalah cerita asli yang tiada kaitan dengan siri animenya. Di dalam game ini, pada permulaanya, anda telah dilawati oleh hacker yang bernama Mr. Navit di dalam ruang forum anda. Sebelum kita pergi dengan lebih mendalam, Mr. Navit telah melawat mereka di dalam EDEN, di mana EDEN ni boleh diibaratkan sebagai forum dan juga laman sosial media di dalam game ini, namun bezanya ialah mereka boleh berbual dan berinteraksi ibarat dunia sebenar di dalam EDEN ini.

Mr. Navit mengajak anda untuk bertemu di sebuah tempat di bawah EDEN dipanggil Kowloon. Seterusnya, protagonist berjumpa dengan Yuugo dan memilih partner Digimon. Namun begitu, Mr.Navit tidak berada di situ. Kemudian, protagonist berjumpa dengan rakan-rakannya, namun mereka telah dikepung oleh satu entiti yang bernama Eater. Rakan-rakan protagonist berjaya melarikan diri, namun protagonist terjatuh dan datanya dimakan oleh Eater, membuatkan beliau berada dalam keadaan separa siber. Protagonist tidak tahu apa yang patut dibuat, sehingga seorang detektif yang menyiasat jenayah siber bernama Kyoko datang dan menyelamatkan beliau. Dari situ, bermulanya karier protagonist sebagai pembantu detektif jenayah siber dan juga menyingkap rahsia EDEN dan Digimon itu sendiri.

Apa yang kurang pasal game ni?
Mula-mula sekali, pacing cerita agak lembab pada 10 chapter pertama game ini. Sepanjang 10 chapter pertama game ni, anda cuma melakukan banyak tugas menyiasat kes-kes siber biasa, hanya sedikit rahsia yang ditunjukkan setiap chapter, di samping penceritaan yang rawak. Selepas chapter 10, barulah jalan cerita menjadi lebih menarik. Namun begitu, 10 chapter pertama tetap menarik dengan cara mereka tersendiri.
Selain daripada itu, terjemahan sesetengah dialog agak lemah, di mana terdapat beberapa perkataan tertinggal dan sesetengah perkataan diterjemah secara literal. Namun begitu, ianya bukanlah satu masalah yang besar sehingga menganggu keseluruhan flow game ini.
Lepas itu, game ini memerlukan banyak “grinding” untuk mendapat Digimon anda. Jika hendak dibandingkan dengan Pokemon, evolusi setiap Digimon lebih kompleks, di mana ianya memerlukan stats berada di tahap tertentu untuk digivolve, dan anda perlu mengunakan mechanic-mechanic game yang ada di dalam game ini untuk mencapai evolusi itu. Saya sarankan dapatkan PlatinumSukamon untuk permulaan, PlatinumNumemon untuk end-game dan juga equipment Tactician USB untuk lipat-gandakan jumlah EXP yang diperolehi.
Apa yang best pasal game ni?
Walaupun ada sedikit kelemahan, kekuatan game ini lebih banyak jika nak dibandingkan dengan kelemahannya. Antara kelebihan game ini adalah terdapat lebih daripada 200 Digimon untuk dikumpul, jalan cerita yang agak matang dan menarik, sistem gameplay yang fast-paced dan kompleks,  dan sistem evolusi yang mendalam!
Terdapat lebih daripada 200 Digimon untuk dikumpul !
Mula-mula sekali, kita sentuh bab jumlah Digimon di dalam game ini. Korang tahu tak, terdapat lebih daripada 200 Digimon untuk dikumpul ! Dengan jumlah Digimon sebanyak ini, korang pasti tak tidur malam dan ketagih supaya korang boleh dapat Digimon kegemaran korang ! Terdapat banyak Digimon yang mungkin korang kenal daripada siri-siri anime sebelumnya, seperti Wargreymon, Metalgarurumon, Imperialdramon dan sebagainya.

Di samping itu, Digimon Royal Knights seperti Alphamon dan Omnimon juga ada dalam game ni ! Jadi, korang boleh pilih nak Digimon yang mana satu ataupun kumpul kesemuanya. Secara peribadi, saya suka Alphamon. Selain daripada itu, ada Field Guide untuk melihat penerangan dan stats setiap Digimon yang telah dikumpul, di mana ianya memberikan korang sense of accomplishment bila dah berjaya kumpul Digimon-Digimon yang ada!

Jalan cerita yang agak matang dan menarik !
Walaupun pacing pada awalnya agak lembab, namun ianya memberi ruang yang cukup untuk memperkenal karakter-karakter yang ada dalam game, di samping memberi anda gambaran yang jelas mengenai dunia game ini sama ada dengan melakukan kes utama atau sampingan.

Selepas daripada itu, kita disajikan dengan konflik antara manusia dan Digimon, di mana di dalam chapter 10, jalan cerita akan benar-benar bertukar kepada jalan cerita yang gelap dan menarik, di mana villain menunjukkan niat mereka yang sebenar. Boleh cakap lebih lagi, tapi jadi terlebih spoiler pulak, jadi sila main game ini sendiri untuk mengetahui jalan ceritanya!

Sistem gameplay yang fast-paced dan kompleks!
Gameplay game ini adalah secara dasarnya turn-based, namun begitu, ianya fast-paced dan kompleks. Aliran setiap battle agak pantas, terima kasih kepada user interface yang menarik dan effektif, di samping dengan animasi skill-skill yang menarik. Tambahan pula, untuk versi Bahasa Inggeris ini, diorang dah tambah Hard mode, memandangkan ada orang kata normal difficulty terlalu senang! Jadi anda juga dapat mencari cabaran yang sesuai untuk anda dalam game ini! Untuk gambaran lanjut, boleh lihat gameplay vid yang telah saya buat untuk game ini!

Selain daripada itu, anda diberikan pelbagai kemudahan dalam game ini sebagai sebahagian daripada sistem game ini. Antaranya ialah DigiFarm, di mana anda boleh train Digimon anda untuk tambahkan stats diorang (amat penting untuk evolusi), boleh develop barang-barang untuk kegunaan Digimon korang, dan juga untuk mencari kes-kes sampingan. Untuk penjelasan yang lebih lanjut, sila lihat video ini!

Sistem evolusi yang mendalam!
Selain daripada itu, sistem evolusi game ini juga amat mendalam, di mana satu Digimon mempunyai pelbagai cabang atau carta untuk evolusi. Maknanya, anda tidak terikat hanya dengan satu garis evolusi dan boleh cuba evolusi yang lain daripada yang biasa sekiranya anda mahu, memberikan pemain lebih banyak pilihan untuk memilih evolusi yang disukai, melengkapkan Field Guide dengan menggunakan hanya beberapa Digimon ataupun boleh digunakan untuk mempelajari skill daripada garis evolusi lain.

Kita boleh lihat gambar di atas yang menunjukkan carta evolusi Digimon, termasuk lah de-evolusi di mana korang kembali semula kepada tahap Digimon yang lebih rendah, di mana ada gunanya dalam menaikkan ABI. Di samping itu, korang juga perlu memenuhi jumlah stats yang diperlukan supaya korang boleh mencapai evolusi yang korang mahu. Ada yang memerlukan korang menaikkan jumlah ABI (boleh dicapai dengan evolusi dan de-evolusi), naikkan stats ke tahap tertentu supaya mencapai tahap evolusi anda dan juga selesaikan kes-kes tertentu. Contohnya seperti di bawah.

CAM pula adalah tahap relationship anda dengan Digimon, di mana ianya meningkat setiap kali battle. Dengan semua ini, evolusi setiap Digimon menjadi lebih mendalam dan kompleks, menjadikan evolusi lebih menarik dan mengasyikkan jika hendak dibandingkan evolusi level up secara standard kerana lebih banyak benda yang boleh dibuat dan diterokai sepanjang game untuk mencapai evolusi Digimon yang anda impikan!
Jadi, BOLEH BELI  atau BOLEH BLAH ?
BOLEH BLAH – Kalau korang mudah bosan dengan dialog yang panjang dan juga pacing cerita yang lambat, baik main game lain je sebab game ni ambil masa sedikit untuk menjadi menarik di bahagian cerita. Kalau bukan peminat game genre RPG, pun tak payah beli, takut nanti korang kata bosan pulak.
BOLEH BELI – Kalau korang peminat Digimon, suka game RPG, suka jalan cerita yang mantap dan juga matang, dan suka sistem game RPG dan suasana game ala-ala Persona, memang game ini untuk korang! Dengan banyak Digimon untuk korang kumpul, sistem gameplay dan jalan cerita yang mantap, pasti akan membuatkan korang tidak tidur malam!
– Pacing cerita yang lembab.
– Terjemahan sesetengah dialog agak lemah.
– Perlukan banyak grinding untuk mendapatkan sesetengah Digimon.
+ Lebih daripada 200 Digimon untuk dikumpul!
+ Jalan cerita yang agak matang dan menarik.
+ Sistem gameplay yang fast-paced dan kompleks.
+ Sistem evolusi yang mendalam.


Saksikan Semua Trailer Semasa Acara Khas PS5 – Final Fantasy XVI, Hogwarts Legacy, God of War, Banyak Lagi

Akhirnya perang psikologi pendedahan harga sudah tamat setelah Sony mengumumkan harga PS5 yang bakal dipasarkan pada 19 November 2020 untuk seluruh dunia. Jika korang tak sempat tonton siaran langsung pada awal pagi tadi, kami sudah pun mengumpulkan semua video trailer untuk korang layan!
PlayStation 5 Showcase – Pembuka Tirai

Memperkenalkan PlayStation Plus Collection yang membolehkan korang memainkan game-game PS4 yang sedia ada untuk dimainkan pada hari pertama pelancaran PS5.
Final Fantasy XVI

FF XVI adalah game RPG terkenal yang diterbitkan oleh Square Enix, eksklusif untuk platform konsol di PS5.
Marvel’s Spider-Man: Miles Morales – Gameplay Demo

Demo Marvel’s Spider-Man: Miles Morales ini dimulakan dengan Miles dan rakan baiknya, Ganke Lee, berjalan melalui kawasan Harlem East ke perhimpunan pilihan raya untuk ibu Miles sambil menyaksikan bagaimana gameplay.
Hogwarts Legacy

Hogwarts Legacy adalah sebuah game open-world dari universe Harry Potter yang terkenal. Dari merebus posyen dan mengenali haiwan menakjubkan, game ini bakal datang ke PS5, Xbox Series X, dan PC pada 2021.
God of War: Ragnarok

Siri ke-5 dalam francais God of War berjudul Ragnarok membuat penampakan pertama dengan logo terbaru. God of War: Ragnarok akan diterbitkan pada 2021 menyambung dari kisah Kratos dan anaknya Atreus, sekuel kepada God of War (2018).
Demon’s Souls

Antara game paling hard-core, Demon’s Souls mendapat sebuah remake yang menakjubkan oleh JAPAN Studios dan Bluepoint Games.
Fortnite

Saksikan bagaimana Fortnite akan kelihatan di PlayStation 5 dengan Unreal Engine 4. Fortnite akan tersedia untuk dimainkan secara percuma di PS5 pada hari pelancaran.
Five Nights At Freddy’s: Security Breach

Meremang bulu roma? Ini belum lagi didengarkan dengan audio 3D di PS5 yang imersif — bakal membuat korang membasahkan seluar.
Call of Duty: Black Ops Cold War

Activision telah mengesahkan bahawa Call of Duty : Cold War Alpha percuma untuk pemain dilancarkan minggu ini di PS4. Saksikan juga gameplay terbaharu daripada single-player story.
Devil May Cry 5 – Special Edition

Capcom akan memberi pilihan antara mod mengutamakan resolusi sehingga 4K pada 30fps dan juga mod mengutamakan kadar frame rate dimana game ini boleh dimainkan pada 120 fps.
Resident Evil 8: Village

Kali ini kita dapat melihat sebuah babak baharu dalam Resident Evil Village (RE8) — game horror-survival di PS5 pada tahun 2021 nanti.
Oddworld: Soulstorm

Oddworld: Soulstorm adalah kesinambungan Oddworld 2014: New ‘n’ Tasty! dan membayangkan semula Oddworld 1998: Abe’s Exoddus. Ia dijadualkan untuk dipasarkan pada tahun 2020 untuk PS4, PS5 dan PC.
Deathloop

Jika korang tidak berjaya pada kali pertama… mati, mati dan mati lagi. Deathloop dianggarkan untuk dilancarkan antara bulan April hingga Jun 2021 di PS5 dan kemudian di PC.
PS5 Showcase – Penutup Tirai


Dragon Quest Builders: Versi Bahasa Inggeris Bakal Release Bulan Oktober Ini!

Game ini bakal release buat pelantar PlayStation 4 dan PlayStation Vita!

Square Enix telah mengumumkan yang mereka akan membawa game Dragon Quest Builders ke Amerika Utara (region R1) dan Eropah (region R2) pada bulan Oktober tahun ini. Versi PS4 akan dikeluarkan dalam bentuk fizikal dan versi PS Vita akan dikeluarkan dalam bentuk digital dan hanya boleh dibeli di PlayStation Store.

Game yang menggunakan genre block-building RPG ini akan menyaksikan para gamers menggunakan kreativiti korang untuk mengumpul dan menggabungkan pelbagai alat-alat dan bahan-bahan yang unik untuk membina semula Alefgard, satu alam yang telah dimusnahkan oleh ketua monsters yang jahat iaitu Dragonlord.

Satu trailer turut dikongsi oleh pihak Square Enix sempena pengumuman versi Bahasa Inggeris ini. Jom layan!


Satu Game PUBG Baru Diumumkan Sedang Dalam Pembangunan, Memfokuskan Kepada Story Mode

Mengapa 100 pemain dicampakkan ke dalam sebuah pulau untuk berbunuhan? Apakah kisah disebalik pulau tersebut?
Soalan-soalan di atas mungkin bakal terjawab dalam satu game yang baru sahaja diumumkan oleh studio yang membawakan kita PlayerUnknown’s Battlegrounds (PUBG).
Dalam satu video baru yang dimuatnaik, sebuah game baru telah diumumkan sedang dalam pembangunan oleh satu studio yang juga baru sahaja ditubuhkan. Studio tersebut digelar Striking Distance, yang mana ia akan diketuai oleh Glen Schofield, orang kuat yang membangunkan Dead Space dan beberapa game Call of Duty dari Sledgehammer Games.

Apa yang didedahkan setakat ini ialah game ini akan menggunakan universe yang sama dari PUBG, dan lebih menarik ia merupakan sebuah game yang memfokuskan kepada penceritaan (story).
“Sebagai seorang kreatif, kebebasan untuk menjelajah ke dalam universe PUBG telah membuatkan saya teruja dengan kemungkinannya, yang mana saya anggap ianya jauh merentasi genre battle royale,” kata Schofield. Dalam kenyataannya di Twitter pula, beliau mengesahkan yang ia bukanlah sekuel, tetapi sebuah game naratif asli.

The only thing I can say now is that I’m not working on a sequel to PUBG, but an original narrative in the PUBG universe.
— Glen A. Schofield (@GlenSchofield) June 26, 2019
Sama-samalah kita nantikan info lanjut tentang game ini.


Police Stories: Boleh Beli or Boleh Blah!?

Apa akan jadi jika Hotline Miami digabungkan dengan game SWAT 4 bersama dengan sedikit sentuhan dari filem seperti Seven dan Lethal Weapons? Police Stories!

Police Stories merupakan sebuah game aksi menembak perspektif top-down dengan menggabungkan elemen-elemen taktikal. Game ini telah dikeluarkan pada 20 September 2019 oleh pembangun Mighty Morgan dan penerbit HyperTrain Digital untuk platform PC dan Nintendo Switch. Tidak seperti Hotline Miami di mana pemain perlu menghabiskan satu level sepantas yang boleh. Dalam Police Stories, pemain perlu merancang strategi untuk setiap langkap demi menjayakan misi.
Plot

Plot Police Stories bermula dengan pertemuan Rick Jones bersama dengan John Rimes, rakan sekerja lama yang berpindah ke bandar baru untuk bertugas kembali dengan Rick. Mereka berdua bersama-sama menyiasat dan menumpaskan sindiket penjualan senjata dan serangan pengganas yang melibatkan syarikat korporat gergasi dan PMC (Private Military Company).
Dari segi jalan cerita, Police Stories hanya menyajikan plot yang asas dan klise yang menampilkan dua orang watak utama yang mempunyai personaliti yang sama seperti kebanyakan filem-filem aksi Hollywood. Terdapat elemen seperti plot twist yang mudah untuk dijangka. Tapi secara keseluruhan, ia menyediakan cerita yang menarik dan mudah difahami.
Gameplay
Kunci untuk memenangi game ini adalah dengan merancang strategi, membuat tindakan dengan tepat dalam masa yang singkat dan tidak bertindak terlalu terburu-buru. Pemain akan bermain sebagai karakter John Rimes, manakala Rick Jones bertindak sebagai ahli pasukan pemain. Pemain boleh memilih dua mode difficulty iaitu easy atau standard.
Sebelum memulakan misi, pemain akan diberi taklimat terdahulu mengenai objektif misi, berapa ramai bilangan penjahat dan tebusan. Selepas itu pemain akan dibawa ke antaramuka pemilihan kelengkapan atau gajet di mana pemain perlu memilih peralatan yang sesuai untuk pemain dan juga ahli pasukan pemain bergantung kepada situasi misi.

Setelah selesai dengan pemilihan kelengkapan, barulah pemain boleh mulakan misi. Objektif utama dalam setiap misi adalah untuk menyelamatkan seberapa ramai tebusan dan menangkap penjahat hidup-hidup. Di samping itu juga, pemain perlu mengumpul bahan-bahan bukti seperti dadah dan mengambil senjata suspek. Kesemua tindakan pemain boleh meningkatkan markah yang boleh memberi kesan kepada rating pemain. Jika pemain melakukan sedikit kesilapan, markah akan ditolak.
Jika korang pernah bermain game SWAT 4, fungsi yang sama turut diaplikasi dalam Police Stories. Peraturan pertama jika pemain berhadapan dengan penjahat adalah pemain tidak boleh melepaskan tembakan. Sebaliknya, pemain perlu menjerit “police!” terlebih dahulu, penjahat tersebut akan menyerah diri. Jika penjahat tidak menyerah diri dan melepaskan tembakan, barulah pemain boleh melepaskan tembakan.

Pemain boleh memberikan arahan kepada ahli pasukan, Rick Jones seperti bergerak ke lokasi tertentu, buka pintu, regroup dan baling bahan letupan. Room clearing merupakan aspek penting dalam Police Stories di mana setiap pintu ada bahaya yang menanti. Pemain boleh memberikan arahan seperti flashbang and clear, smoke and clear, breach and clear dan lain-lain.
Jika pemain terkena tembakan dari pihak musuh, skrin akan bertukar menjadi merah. Untuk pulihkan nyawa, pemain boleh gunakan medkits. Jika pemain mati, pemain perlu mulakan semula misi dari awal dan perlu diingatkan di sini bahawa enemy placements akan berubah setiap kali game dimulakan.

Perkara penting yang perlu ditekankan dalam game ini adalah pemain perlu berhadapan dengan sikap sesetengah tebusan dan penjahat yang kadangkala melarikan diri atau degil kerana tidak mahu menyerah diri. Sesetengah penjahat juga boleh menyamar sebagai tebusan.
Dalam sesetengah situasi juga, pemain perlu mematikan bom dalam masa terhad. Pemain mempunyai pilihan sama ada memotong wayar-wayar pada bom tersebut atau menyoal suspek yang telah ditahan dengan memukul mereka, suspek tersebut akan mendedahkan kod nombor bom.
Setiap kali pemain dapat menyelesaikan misi, pemain akan mendapat kelengkapan atau gajet baru yang dapat membantu memudahkan pemain dalam misi seterusnya. Antara gajet-gajet yang disediakan adalah seperti smoke grenade, flashbang, tear gas, foregrip, ballistic shield, heavy armor dan banyak lagi.

Setiap kelengkapan itu sangat membantu pemain kerana dalam misi-misi seterusnya pemain akan berhadapan dengan pihak musuh yang lebih agresif dan bijak serta kelengkapan mereka sama taraf dengan pemain.
Walaupun Police Stories menyediakan gajet-gajet yang pelbagai. Tapi malangnya, dari segi pilihan senjata sangat lemah, pemain dari awal sehingga akhir akan kekal dengan senjata MP5. Malah, untuk menembak dalam game ini juga agak janggal, pemain perlu menekan butang shift (juga digunakan untuk berlari) untuk mengekalkan ketepatan semasa menembak bagi mengelakkan sentakan (recoil), namun kadangkala tembakan tersebut tidak mengena ke musuh.

Bagi pemain baru juga, game ini gagal menunjukkan fungsi-fungsinya yang menyeluruh dalam bahagian tutorial di mana ia hanya memberi tunjuk ajar pada bahagian-bahagian asas tapi tidak pada bahagian yang penting seperti butang T untuk menukar fire mode dan perlu menekan butang shift semasa menembak.
Walau bagaimanapun, game ini menyediakan mode local co-op dan online co-op. Dalam tahun ini juga, pembangun akan membawakan mode misi yang boleh diubah suai, kawalan yang boleh diubah suai dan Steam Achievements serta untuk tahun depan iaitu level editor.
Grafik
Dari segi grafik, game ini menggunakan tema VHS pada era 80-an digabungkan dengan grafik 2D pixel. Pergerakan animasi secara keseluruhannya lancar dan laju. Efek kabus, cahaya dan hujan juga baik. Palet warna yang kadangkala gelap dan terang bergantung kepada ton misi.

Tapi untuk bahagian settings grafik, game ini tidak berikan banyak pengubahsuaian. Hanya menyediakan VHS effect, fog and rain, vsync, screen shake dan fullscreen.
Muzik dan efek bunyi
Police Stories menggunakan muzik synth dengan gabungan runut bunyi retro yang mempunyai rentak suspen dan aksi serta ada sedikit muzik ala-ala elektronik. Secara keseluruhan, soundtrack Police Stories best. Efek bunyi seperti bunyi tembakan dan suara semasa arahan diberikan melalui radio juga disampaikan dengan baik.
Keputusan – BOLEH BELI or BOLEH BLAH!?
+ Gameplay taktikal yang menarik
+ Enemy placements yang berbeza setiap kali misi dimulakan (replayability)
+ Muzik yang best
+ Grafik retro yang bagus
– Tidak ada pilihan senjata
– Paparan tutorial yang lemah
– Tidak banyak pengubahsuaian disediakan pada settings grafik
– Tidak ada pengubahsuaian kawalan disediakan


Horizon Forbidden West Dilaporkan Ditunda Pelancarannya Ke Suku Pertama 2022

Sony dan Guerrilla Games tidak pernah menyatakan secara tepat bilakah Horizon Forbidden West akan dilancarkan, selain hanya mengatakan ia bakal hadir pada penghujung tahun 2021.
Walau bagaimanapun, menurut beberapa laporan terkini, game sekuel itu dikatakan sudah ditunda tarikh pelancarannya ke suku pertama tahun 2022.
Laporan ini hadir dari dua sumber. Pertama, ia datang dari Jeff Grubb, wartawan dari GamesBeat yang bercakap dalam rancangan Giant Bomb.
Grubb menyatakan yang beliau ada mendengar dari satu sumber bahawa Guerrilla telah menangguhkan pelancaran game open-world itu ke tahun hadapan, berkemungkinan akan mengumumkan perkara itu dalam satu acara secara langsung sekitar September.
Laporan kedua pula dilaporkan oleh Jason Schreier dari Bloomberg. Schreier lebih yakin dalam melaporkan berita ini. Beliau berkata penundaan tarikh pelancaran ini “sudah dimuktamadkan” oleh Sony, sambil menyatakan yang waktu pelancaran baharu kini adalah pada suku pertama 2022.

I am telling you it is decided and delayed.— Jason Schreier (@jasonschreier) July 30, 2021

Sony has delayed the PlayStation exclusive Horizon Forbidden West to the first quarter of 2022, a source tells Bloomberg, confirming a rumor shared by @JeffGrubb yesterday. The latest in the video game industry's cascade of 2021 delays https://t.co/8atrR25oxd— Jason Schreier (@jasonschreier) July 30, 2021

Sekiranya laporan ini adalah sahih, ia sesuatu yang tidak mengejutkan apabila melihat trend game-game AAA masakini yang tidak berani untuk dilancarkan sehingga ia benar-benar cukup ramuannya.
Lebih-lebih lagi memandangkan 2020 dan 2021 merupakan tahun yang cukup mencabar untuk para pembangun yang terpaksa bekerja dari rumah, mengakibatkan proses pembangunan tidak dijalankan dengan begitu lancar.
Jeff Grubb dan Jason Schreier cukup dikenali sebagai wartawan gaming yang yang mempunyai sumber berita yang cukup kukuh. Apa-apa pun kita nantikan saja sebarang pengumuman rasmi daripada Sony dan Guerrilla.


Saksikan Trailer Baru Fire Emblem Warriors! Alkisah Kembar Dan Dendam Naga!

Berperang menentang soldadu dan raksasa di dalam Fire Emblem Warriors sebagai Marth, Xander, Corrin, Ryoma dan hero-hero Fire Emblem yang lain!

Fire Emblem Warriors akan menampilkan kerajaan dan karakter baru, dan hero-hero dari siri Fire Emblem yang lain akan turut menyertai pengembaraan korang.

Dengan gerakan ala Dynasty Warriors, setiap hero akan mempunyai gerakan, serangan senjata dan dialog tersendiri. Korang boleh menggabungkan 2 hero sebagai satu unit untuk melakukan kombo yang ganas!

Weapon triangle klasik akan kembali dimana korang perlu tukar antara hero Fire Emblem untuk mendapat kelebihan di medan perang, sambil mengeluarkan arahan kepada hero-hero yang sedang bertempur.
Fire Emblem Warriors akan diterbitkan eksklusif untuk Nintendo Switch dan Nintendo 3DS antara September ke Disember 2017.


Meta Athena: Team Overwatch Remaja Ini Bikin Team Profesional Kelam-Kabut Dengan Strategi Gila Mereka!

Nampaknya pasukan-pasukan profesional Overwatch perlu banyak belajar daripada Meta Athena – pasukan muda daripada Korea ini!

Meta Athena kini dilihat sebagai pasukan Overwatch paling kreatif setakat ini dengan taktik sukar dijangka apatah lagi untuk dikalahkan! Padahal, sebelum bulan lepas, tiada siapa yang mengenali mereka.
Pasukan ini mula menarik perhatian ramai apabila layak ke Overwatch Apex musim kedua anjuran OGN – salah sebuah liga Overwatch terhebat di dunia. Sehingga kini, Meta Athena yang terdiri daripada pelajar-pelajar sekolah menengah, telah menang 21 perlawanan berturut-turut menentang pasukan-pasukan profesional lain. Dan mereka dilihat sebagai pesaing utama memasuki Semifinal acara tersebut.
Kebolehan mereka untuk menggunakan kreativiti dan kebolehan karakter-karakter mereka dengan cara yang ‘pelik’ menjadikan permainan meta pasukan Overwatch profesional kucar-kacir apabila berhadapan dengan mereka.

Di dalam satu perlawanan menentang KongDoo Panthera, pemain Meta, Kim “Libero” Hye Sung telah menggunakan Translocator Sombra untuk menyerang point pertama Hanamura – dan bukannya untuk melarikan diri seperti kebanyakan pemain Sombra lain. Libero menggunakan Translocator untuk melompat ke belakang barisan pertahanan musuh dan hack dan mengalahkan Zarya, tanker utama lawan, lalu Meta Athena menerjah masuk!

Di dalam perlawanan yang sama di peringkat awal di map Numbani pula, Libero membawa Meta Athena menggunakan laluan yang jarang-jarang dilihat untuk menyerang point pertama Numbani. Dengan menggunakan Ice Wall Mei, mereka mengambil jalan atas, dan mereka menggunakan kelebihan ketinggian ini untuk mara ke point pertama tersebut. Libero menggunakan Ice Wall sekali lagi untuk melindungi kemaraan pasukannya, dan KongDoo Panthera hanya mampu berserah kepada takdir.

Dalam perlawanan lain menentang Afreeca Freecs Blue di Eichenwalde pula, Libero sekali lagi menggunakan Mei dan Ice Wall untuk mengambil laluan yang tak pernah terpikir oleh sesiapa – lalu menjadikan pihak lawan kelam-kabut untuk menyerang balas. Ianya menjadi serangan first point Eichenwalde yang sangat pantas, sangat agresif, dan sangat mengagumkan. Kitorang sendiri terlopong semasa melihat taktik ini. Tahniah Meta Athena.
Semi-final Overwatch Apex Season 2 sudahpun bermula kembali 24hb lepas, dan perlawanan seterusnya adalah di antara Meta Athena bertemu LunaticHai pada 28 Mac ini.

Semestinya JomGaming akan melihat Meta Athena dengan penuh teliti. Jom kita sokong pasukan underdog yang menggoncang institusi pemain profesional Overwatch ini!


Sony Mungkin Akan Memperkenal Controller PlayStation Khas Untuk Mobile, Paten Ditemui

Sony mungkin akan memperkenalkan sebuah controller untuk telefon pintar yang memiliki bentuk dan butang seperti controller PlayStation.
Laporan ini muncul apabila satu paten ditemui yang rekaannya seakan direka khas untuk mobile gaming, lapor VGC.
Paten ini telah diterbitkan oleh Sony Interactive Entertainment divisyen Jepun, di mana rekaannya kelihatan lebih serupa seperti DualShock 4 (controller PS4) berbanding DualSense (controller PS5).
Sekiranya paten ini akan direalisasikan dan dipasarkan, ia tentunya untuk memudahkan para pemain bermain game-game PlayStation di mobile menggunakan fungsi Remote Play.
Ketika ini, para pemain tiada masalah untuk menggunakan kedua-dua DualShock 4 dan DualSense untuk bermain game mobile kerana ia boleh disambungkan melalui Bluetooth. Jadi, kalau controller baharu ini dilancarkan, ia bakal memberi para pemain pilihan tambahan, mungkin dengan harga yang lebih murah berbanding membeli sebuah DualShock 4 atau DualSense.
Menurut VGC lagi, bulan lalu telah menyaksikan Sony melantik bekas bos kandungan Apple Arcade, Nicola Sebastiani sebagai Ketua Mobile PlayStation Studios, iaitu satu jawatan yang telah mereka iklankan pada April lalu.


Pasukan Malaysia Ini Cipta Sejarah, Lepasi Peringkat Kumpulan AVPCL Asia Champion PS4 – 11v11 Dalam FIFA 17 [Kemaskini]

Misi menakhluk Asia bermula malam ini!

Asia Virtual Pro Club League (AVPCL) 6th Asia Champion merupakan sebuah kejohanan FIFA Pro Club di peringkat tertinggi Asia yang dianjurkan oleh Asia Electronic Football Association (AEFA).
Kejohanan yang dijalankan 2 kali setahun ini, telah memasuki musim ke-6, dan buat pertama kalinya, Win Is Simple telah berjaya menduduki tangga ke-2 di peringkat kumpulan, menjadikan mereka satu-satunya pasukan dari Malaysia yang pernah lolos ke peringkat 16 terbaik.
[Kemaskini/]: Musim ke-6 yang dinyatakan di atas adalah musim ke-6 yang diadakan di platform PS4. Ia menjadikan Win Is Simple satu-satunya pasukan Malaysia yang pernah meloloskan ke peringkat 16 Terbaik ketika era PS4.
Semasa era PS3, PJ Eleven, sebuah lagi pasukan dari Malaysia telah mencipta sejarah yang amat besar. Asian Champions League – Season 1 pada tahun 2012 telah menyaksikan 3 pasukan dari Malaysia menyertainya, iaitu PJ Eleven, PSHM United dan Real Sundey FC. PJ Eleven dengan jayanya telah menjuarai kejohanan tersebut.
Bukan itu sahaja, PJ Eleven pada waktu itu merupakan sebuah gergasi besar rantau ini. Pada tahun yang sama juga, pasukan Malaysia telah layak ke iFVPA World Cup 2012, yang mana ia dibarisi kebanyakannya pemain dari PJ Eleven. Pasukan kebanggaan negara ini akhirnya tewas di tangan Honduras di suku akhir.
Ia mungkin sudah terlambat, namun bak kata orang, better late than never – kami ucapkan tahniah kepada pasukan PJ Eleven kerana telah mengharumkan nama negara di peringkat Asia dan dunia.
Terima kasih kepada Jarrod Joshua (ketua pasukan PJ Eleven), IChek Chek dan Kheirul ‘Kei-end’ Naim kerana membantu kami mengemaskini artikel ini. :[/Kemaskini]
Untuk musim ke-6 ini, Malaysia telah menghantar dua pasukan ke AVPCL 6th Asia Champion. Sebuah lagi pasukan Malaysia, RedHome Sundays kurang bernasib baik apabila terkandas di peringkat kumpulan. Win Is Simple, yang berjaya meloloskan diri, telah berentap di peringkat kumpulan dengan pasukan-pasukan dari Jepun, Korea Selatan dan Taiwan.

Bagi anda yang tidak tahu, FIFA Pro Club merupakan sebuah mode dalam siri FIFA, di mana setiap pemain dikawal oleh seorang pemain sahaja. Bermakna perlawanan akan menyaksikan 11v11 – sama seperti bola sepak sebenar.
Juga seperti bola sepak sebenar, untuk memilih dua pasukan negara yang layak untuk ke kejohanan AVPCL Asia Champion ini, pastinya terdapat liga domestik yang dijalankan oleh komuniti FIFA Pro Club Malaysia. 2 pasukan terbaik dari liga utama akan layak AVPCL Asia Champion.
Bermula malam ini, peringkat 16 terbaik akan membuka tirai. Win Is Simple akan bertemu dengan pasukan dari Korea Selatan, GuardiWenger UTD. Anda boleh saksikan aksi mereka malam ini, pada pukul 10.30 malam, melalui livestream yang akan dilakukan oleh pemain Win Is Simple di sini.

Berikut adalah barisan pemain, serta posisi dan formasi Win Is Simple yang bakal membawa nama tanah air di peringkat Asia malam ini:
Kesebelasan utama:
ST – Myfes_Epiz
LM – TI_aRamiS
CAM – Myfes_Warrior
RM – wanmohdanas
LDM – Azharjb84
RDM – Myfes_Reatum
LB – wandarimi89
CB – ELEMENT264
CB – hafizW
RB – Myfes_Masterkey
Simpanan:
Hudzaifah –
WeAreBarcaFamily
Panglima Garang
Hazzywaldolf
Di bawah adalah sedikit in-game screenshots yang dikongsikan oleh TI_aRamiS kepada JomGaming – memperlihatkan sedikit aksi Win Is Simple semasa bermain:

Jadi, jangan lupa, malam ini untuk memberikan sokongan kepada pasukan dari Malaysia ini! Semoga berjaya kepada Win Is Simple! Malaysia Boleh!


Ringgit & Rupiah Kayakan Mobile Legends – Pendapatan Game Ini Kini Cecah RM808 Juta

Kutuk-kutuk Indonesia & Mobile Legends, tapi kasih sayang tetap utuh. Wang ringgit jadi bukti.

Pendapatan game mobile bergenre MOBA daripada Moonton, Mobile Legends telah dilaporkan melepasi USD200 juta (RM808 juta) secara keseluruhan di seluruh dunia.
Laporan daripada Sensor Tower menyatakan 3 buah negara yang menjadi penyumbang utama kepada pendapatan ini ialah Malaysia dengan 21 peratus, Indonesia dengan 19 peratus dan Amerika Syarikat dengan 12 peratus.
Bermakna, daripada jumlah USD200 juta itu, para pemain Malaysia telah membelanjakan USD42 juta (RM170 juta), manakala para pemain Indonesia pula telah membelanjakan USD38 juta (RM154 juta) ke dalam game Mobile Legends ini.
Jumlah pendapatan keseluruhan ini dianggarkan dari game ini pertama kali dilancarkan pada tahun November 2016 sehingga 19 Julai 2018.
Laporan ini turut menyatakan yang disebabkan game ini popular di rantau ini, di mana pengguna Android lebih ramai berbanding iOS, pendapatan ini merangkumi 79 peratus daripada Google Play Store dan 29 peratus daripada App Store.

Kesimpulan ringkas yang boleh diperkatakan, gaduh-gaduh sesama kita pun tak guna. Nak ganyang lawan, beli karakter macam-macam. Pembangun game juga yang kaya.
Jadilah gamer yang tidak toksik kepada komuniti.


Pembangun Mortal Kombat Dilaporkan Sedang Bangunkan Game Fighting Marvel

NetherRealm Studios dilaporkan sedang membangunkan game fighting dari dunia Marvel.
Laporan ini keluar dari mulut seseorang dalam industri, iaitu Daniel Richtman (via StealthOptional) yang mengatakan studio yang pernah membangunkan siri game Injustice dan Mortal Kombat itu sedang membikin game fighting Marvel untuk konsol generasi terkini.
Tidak banyak butiran yang didedahkan, namun Richtman dengan yakin menyatakan bahawa game tersebut sudah berada dalam fasa produksi oleh studio itu.
Sekiranya laporan ini benar, ia sesuatu yang tidak mengejutkan. Disney pada ketika ini sememangnya sedang memperluas francais-francais mereka untuk diadaptasi menjadi video game dalam pelbagai genre merentasi banyak studio berbeza. Antara game terbaharu yang sudah diumumkan ialah game open-world Star Wars yang sedang dibangunkan oleh Ubisoft.
Memilih NetherRealm untuk membangunkan game fighting Marvel tentunya satu keputusan yang tepat memandangkan game fighting sebelum ini iaitu Marvel vs Capcom: Infinite boleh dikatakan agak gagal. Apatah lagi, melihat kepada kualiti yang telah disajikan NetherRealm melalui siri game Injustice dan Mortal Kombat sebelum ini.
Apa-apa pun, laporan ini masih dalam status khabar angin. Selagi belum diumumkan secara rasmi, jangan meletakkan harapan terlalu tinggi.


CEO EA Kata Jenama FIFA Menjadi “Penghalang” Untuk Game Bola Sepak Mereka Berkembang

Pertikaman lidah antara Persekutuan Persatuan Bola Sepak Antarabangsa (FIFA) dengan Electronic Arts (EA) nampaknya telah memasuki ke tahap seterusnya.
Dalam satu mesyuarat dalaman, CEO EA, Andrew Wilson dilaporkan telah memberitahu para pekerjanya bahawa jenama ‘FIFA’ sebelum ini menjadi penghalang kepada cita-cita lebih besar francais game bola sepak mereka.
Laporan ini diterbitkan oleh VGC, yang mana isi perbincangan dalaman EA itu dikatakan diberikan oleh staf EA yang namanya tidak boleh didedahkan.
Dalam mesyuarat itu, Wilson dikatakan mengakui yang EA telah menjalin hubunga yang cukup baik bersama FIFA selama 30 tahun. Beliau akui, melalui kerjasama ini, mereka mencipta salah satu harta hiburan paling besar di atas muka bumi ini.
“Saya boleh katakan — dan ini mungkin sedikit berat sebelah — bahawa jenama FIFA itu mempunyai makna yang lebih besar sebagai sebuah video game daripada sebagai sebuah badan pentadbir bola sepak,” ujar Wilson. “Kami bukan menerimanya mentah-mentah dan kami bukan cuba untuk jadi berlagak. Kita telah berusaha begitu gigih untuk mencuba dan buat FIFA memahami apa kami perlukan untuk masa depan.”
“Secara asasnya, apa yang kita dapat daripada FIFA dalam tahun di mana tiada Piala Dunia hanyalah empat huruf di depan kotak [game], dalam dunia di mana kebanyakan orang dah tak nampak kotak-kotak lagi kerana mereka beli game secara digital.”
Wilson sekali lagi mengingatkan, dalam tahun yang berlangsungnya Piala Dunia, kejohanan itu amat penting, namun ia bukanlah yang paling penting. “Kita ada 300 lesen lain yang boleh beri kita kandungan yang para pemain paling banyak berinteraksi.”
“Dalam kita melihat masa depan, kita mahu mengembangkan francais ini, dan ironinya lesen FIFA sebenarnya telah menjadi penghalang kepada perkara itu.”
“Para pemain kita memberitahu yang mereka mahu lebih banyak jenama budaya dan komersial yang lebih relevan kepada mereka dalam pasaran, lebih dekat dalam game… jenama seperti Nike. Tapi sebab FIFA memiliki hubungan dengan Adidas, kami tak dapat nak lakukannya.”
Beliau juga mendedahkan yang apabila para pemain mahukan sesuatu perubahan dengan pantas, mereka tidak dapat melakukannya dengan segera kerana ia perlu mendapat persetujuan FIFA yang akhirnya melambatkan sesuatu proses dilengkapkan.
Wilson dengan yakinnya berkata sekiranya EA dan FIFA berpisah, mereka mampu menjenamakan semula game bola sepak mereka, berupaya mengawal ekosistem bola sepak yang mereka bakal cipta, menjana lebih banyak pendapatan, dan lebih ramai peminat.
Disebabkan mereka boleh berkerjasama dengan lebih banyak rakan kongsi, mereka boleh mencipta lebih banyak mode untuk dimainkan, mengembangkannya dengan lebih mendalam dan bergerak lebih pantas, kata Wilson.
Walaupun ada ura-ura sebelum ini yang mengatakan bermula tahun ini, EA tidak akan lagi menggunakan jenama FIFA, VGC melaporkan pula game bola sepak keluaran EA Sports akan tetap menggunakan FIFA 23 pada tahun ini, namun sekiranya kontrak sedia ada tidak berjaya disambung, maka tahun ini adalah tahun terakhir penggunaan jenama FIFA itu.
Kontrak sedia ada yang telah bertahan selama 10 tahun ini bakal tamat selepas Piala Dunia Qatar yang bakal berlangsung pada tahun ini.
Oktober lalu, FIFA dilaporkan meminta EA lebih RM10 bilion untuk perjanjian 10 tahun seterusnya. Kemudian, FIFA mula bersuara dan membidas amalan EA yang memonopoli dalam game bola sepak.


Xbox One 2 TB Sedang Dalam Pembikinan!

Nampaknya salah satu kejutan Microsoft di E3 2016 telah didedahkan awal.

Sumber dari GameStop memberitahu kepada GameSpot hari ini bahawa pangkalan data di dalam kedai tersebut telah dikemaskini dengan senarai model Xbox One 2 TB. Jika anda melihat gambar di bawah, sistem itu berharga $449 (RM1831.92) dan tarikh keluarannya ialah pada 31 Disember 2016 juga boleh dilihat. Ianya mungkin akan keluar pada tahun ini.

Tiada maklumat lanjut mengenai konsol yang dihebahkan ini. Jadi kami tidak tahu lagi bagaimana ia mungkin berbeza dari unit yang sedia ada, dengan hard drive yang lebih besar. Gamespot menghubungi Microsoft untuk mendapatkan komen, tetapi diberitahu. “Kami tidak mengulas mengenai khabar angin atau spekulasi.”
Microsoft tidak pernah mengeluarkan Xbox One dengan hard drive 2 TB. Syarikat itu pernah menjual versi sistemnya dengan hard drive 500GB dan 1 TB, termasuk juga sekali dengan 1 TB untuk model Elite. Sistem ini bermula dengan harga $500 (RM2040.00), tetapi sekarang dijual dengan harga $450 (RM1836.00) kerana potongan harga dari Microsoft baru-baru ini. Ke semua model Xbox One menyokong external hard drives.
Jika sistem ini didedahkan di E3 2016 besok, ia mungkin menjadi salah satu konsol yang Microsoft akan umumkan. Syarikat itu juga dikhabarkan akan mengumumkan Xbox One versi slimmed-down dan berpotensi satu atau lebih peranti streaming.
Taklimat dari Microsoft di E3 2016 dijadualkan pada hari Selasa, 14 Jun, 12.00 pagi (waktu Malaysia). Adakah anda berminat dengan Xbox One 2 TB? Sila berikan komen anda.


Siri Battlefield Seterusnya Akan Dikeluarkan Pada Tahun 2018, Kata EA

Mampukah EA dan DICE mengejutkan kita semua sekali lagi sepertimana mereka lakukan semasa pengumuman Battlefield 1 dulu?

Siri Battlefield seterusnya disasarkan akan dikeluarkan pada tahun 2018, kata CEO EA, Andrew Wilson semasa laporan kewangan syarikat itu baru-baru ini, menurut laporan SegmentNext.
Siri Battlefield itu sedang dibangunkan menggunakan, seperti dijangka, Frostbite, enjin game yang sama untuk membangunkan Battlefield 1, Star Wars Battlefront II, FIFA 18 dan beberapa game yang lain. Menggunakan Frostbite, game ini dikatakan akan mencipta “lebih bersifat peribadi, lebih mendalam, dunia yang berkembang sendiri dengan game-nya pada masa akan datang.”
Walau bagaimanapun, EA dan DICE masih tidak mendedahkan apakah tema, latar belakang, mahupun judul yang akan diberikan untuk keluaran Battlefield seterusnya ini.
Pelancaran Battlefield akan datang pada tahun hadapan pastinya sesuatu yang tidak mengejutkan. Waktu keluaran siri Battlefield ini dijangka, memandangkan Battlefield 3 dikeluarkan pada 2011, Battlefield 4 (2013), Battlefield Hardline (2015) dan Battlefield 1 (2016).

Jadi, apakah harapan korang untuk siri Battlefield yang seterusnya ini? Adakah korang mahukan Perang Dunia Kedua? Perang Vietnam? Perang moden? Atau mungkin perang futuristik? Kongsikan pandangan korang di ruangan komen di bawah!
JomBaca: Battlefield 1: Mode Esports Akan Diumumkan Di Gamescom Dengan Tambahan Story Campaign Dan Banyak Lagi


Khas Untuk Gamers Dari Golongan Istimewa, Microsoft Perkenalkan Xbox Adaptive Controller

Kini semua gamers boleh gaming dengan selesa ikut citarasa masing-masing.

Gaming sememangnya satu hobi yang digemari manusia seluruh dunia, tidak mengira apa jua lapisan masyarakat dan latar belakang. Namun, bukan semua dapat bermain video game dengan selesa, terutamanya bagi golongan istimewa.

Oleh sebab itu, Microsoft telah tampil ke hadapan untuk membantu golongan kelainan upaya ini dengan memperkenalkan Xbox Adaptive Controller. Ia merupakan sebuah peranti khas yang boleh dimainkan di kedua-dua Xbox One dan Windows 10.

Controller yang berharga USD99.99 (~RM397) ini membawakan rekaan fizikal yang sangat berbeza daripada controller-controller yang biasa kita gunakan. Ia didatangkan bersama dengan butang-butang A, B, X, Y dan D-Pad yang besar serta lain-lain pengawal alternatif seperti analog berbeza, joystick dan pemijak kaki. Setiap butang tersebut boleh diubahsuai kedudukannya bagi memastikan keselesaan yang terbaik untuk pengguna.

Xbox Adaptive Controller dicipta dengan kerjasama beberapa organisasi dari seluruh dunia seperti AbleGamers, The Cerebral Palsy Foundation, Craig Hospital, SpecialEffect, dan Warfighter Engaged — yang mana mereka ini menyumbangkan bantuan kepada golongan yang mempunyai kelainan fizikal dan mental atau pergerakan yang terhad.

Dalam kenyataan rasmi yang dikeluarkan, bos Xbox, Phil Spencer menyatakan yang penciptaan controller ini sebagai satu perjalanan bagi rekaan inklusif, yang mana meraikan dan mewujudkan inspirasi daripada mereka yang sering tidak dipedulikan apabila tiba masa untuk membangunkan pilihan kawalan dan berfikir tentang game untuk gamer yang mempunyai ketidakupayaan atau pergerakan yang terhad.

Kata Microsoft, lebih banyak info akan dikongsikan mereka semasa E3 2018 nanti, serta maklumat untuk pre-order akan mereka dedahkan dalam masa terdekat.
Korang boleh saksikan bagaimana Xbox Adaptive Controller berfungsi melalui dua video bawah.


Ubisoft Tunda Watch Dogs Legion, Gods & Monsters, Rainbow Six Quarantine, Skull & Bones

Entah mengapa, hari ini beberapa penerbit dan pembangun telah mengumumkan tarikh pelancaran game akan datang mereka telah ditunda. Sebelum ini, Naughty Doh telah mengumumkan penundaan tarikh pelancaran The Last of Us Part II.
Terbaru, Ubisoft pula telah mengumumkan empat game yang sedang dalam pembangunan telah ditunda. Tiga game pertama ialah Watch Dogs Legion, Gods & Monsters, dan Rainbow Six Quarantine — yang mana telah ditunda ke tahun fiskal 2020/2021, yang bermula dari April 2020 hingga Mac 2021.
Sebelum ini, ketiga-tiga game tersebut dijadualkan dalam perancangan tahun fiskal 2019/2020, yang mana Watch Dogs Legion telah diumumkan tarikh pelancarannya pada 6 Mac 2020, manakala Gods & Monsters pula pada 25 Februari 2020.
Ketiga-tiga game ini, menurut CFO Ubisoft, Frédérick Duguet, akan mendapat pengoptimum untuk konsol generasi akan datang.
Lebih mengejutkan, game pertempuran di atas kapal yang penulis secara peribadi sangat tertarik, Skull & Bones pula telah ditunda lebih jauh, iaitu dalam perancangan tahun fiskal 2021/2022.
Kata CEO Ubisoft, Yves Guillemot:
“Walaupun game-game ini telah mempunyai identiti yang kukuh dan potensi yang tinggi, kami mahu pasukan untuk memiliki lebih masa pembangunan bagi memastikan inovasi mereka masing-masing dilaksanakan dengan sempurna, dalam masa sama menyampaikan pengalaman optimal kepada para pemain.”
Apa komen korang? Gembira dengan penundaan ini yang tidak terburu-buru dalam melancarkan sesebuah game? Game mana yang korang paling tak sabar menantikan?
Sumber: VGC


Facebook Lancarkan Aplikasi Khas Untuk Gaming – Streaming, Group, Semunya Tentang Gaming

Facebook telah melancarkan sebuah aplikasi baharu yang memfokuskan kepada gaming.
Aplikasi itu pada asalnya dikatakan ingin dilancarkan pada Jun, lapor The New York Times, namun ia telah dipercepatkan dan telahpun dilancarkan pada hari ini di peranti Android — boleh muat-turunnya di sini.
Versi iOS pula akan dilancarkan kemudian, selepas ia mendapat pengesahan daripada Apple.
Aplikasi yang digelar Facbook Gaming itu disasarkan kepada 700 juta pengguna bulanan Facebook yang berinteraksi dengan kandungan mengenai video game di rangkaian popular itu. Aplikasi ini memberikan fokus utama kepada streaming, sama ada pengguna menggunakannya sebagai streamer atau penonton, serta memudahkan game-game mobile untuk ‘Go Live’.
Selain itu, ia juga akan membenarkan pengguna untuk bermain game-game Facebook seperti ‘Words with Friends’ dan ‘Uno’ melalui aplikasi tersebut.
Aplikasi ini juga akan menempatkan akses kepada Group dan komuniti berkaitan gaming.


Pendaftaran Beta Untuk Injustice 2 Kini Telah Dibuka!

Ni la peluang bagi korang untuk mencuba Injustice 2. Jom membelasah Superman, Batman atau geng-geng super hero dan super villain yang lain!

Percubaan beta bagi Injustice 2 ini adalah terhad, jadi jika ianya menarik minat korang pastikan daftarkan diri dengan segera, namun begitu ianya hanya untuk PS4 dan Xbox One. Harus diingatkan bahawa kod untuk beta ini perlu ditebus menggunakan akaun R1(US).
Seperti sesi-sesi beta yang lain, beta ini bakal digunakan oleh NetherRealm Studios untuk melakukan penyiapan dihari penerbitan kelak, disamping dalam usaha untuk mengimbangan watak-watak yang ada agar tidak terlalu over powered(OP).
Saksikan video trailer terbaru memaparkan story mode universe Injustice 2 yang bersambung daripada Injustice: Gods Among Us – di mana Batman dan sekutu-sekutunya bergabung untuk membangunkan semuala dunia, sambil menentang musuh-musuh yang ingin mengembalikan pemerintahan Superman yang menggila!
Injustice 2 akan diterbitkan pada 16 Mei untuk PC, PlayStation 4, Xbox One, iOS dan Android.


Video Games Live 2016: Konsert Perayaan Dunia Muzik Dalam Video Games!

Ada tak antara korang, kawan atau keluarga yang ketagih runut bunyi gaming? Atau mungkin korang mencari aktiviti menarik untuk seisi keluarga? Jangan ketinggalan menikmati pengalaman dalam one-of-a-kind konsert yang sangat terkemuka ini!

Video Games Live (VGL) adalah acara yang menampilkan muzik-muzik yang terbaik dan eksklusif dari awal zaman video gaming ke masa kini. Ia menggabungkan kuasa hangat konsert rock dengan tenaga emosi orkestra simfoni dan diiringi tayangan audio visual dan teknologi interaktif yang menakjubkan dan menyeronokkan!
Acara tahunan ini telah diasaskan oleh veteran industri gaming, Tommy Tallarico. Ia telah berlangsung di beberapa lokasi di serata dunia seperti Brazil, New Zealand, Sepanyol, Mexico, England, China, Taiwan, Scotland, Portugal dan Perancis!
Tahun ini juga telah menyaksikan Malaysia menjadi tuan rumah VGL buat kali ketiga. Persembahan ini juga akan dilaksanakan dengan kerjasama orkestra tempatan yang termasyur, Orkestra Simfoni Kebangsaan (OSK).

Contoh muzik yang pernah disusun pada edisi-edisi sebelum ini termasuklah:

Mario™
Zelda®
Halo®
Final Fantasy®
Warcraft®
StarCraft® II
Sonic™
Metal Gear Solid®
Kingdom Hearts
Chrono Cross™
Street Fighter II
MegaMan
Resident Evil 5
Tetris
Pokemon
Portal
Myst®
Tron
Castlevania®
Metroid®
Silent Hill
Shadow of the Colossus
Interactive Frogger
Interactive Space Invaders
Interactive Guitar Hero™
Heroes of Might & Magic
Diablo® III
Medal of Honor™
God of War™
BioShock™
Civilization IV
End of Nations
Afrika
Uncharted II
Assassin’s Creed II
Tomb Raider®
Beyond Good & Evil™
Advent Rising
EverQuest® II
Mass Effect™
Crysis®
Monkey Island
Earthworm Jim
Pac-Man
Lair
Conan
Command & Conquer: Red Alert
Headhunter
Splinter Cell®
Ghost Recon™
Rainbow Six®
Jade Empire
Contra
OutRun
Gears of War
Harry Potter and the Order of the Phoenix™

… dan banyak-banyak lagi!
Selain daripada konsert utama, Video Games Live Kuala Lumpur juga mengadakan pelbagai aktiviti-aktiviti menarik seperti flea market, game demos, pertandingan Guitar Hero, dan bermacam-macam lagi! Kalau korang rasa lapar, acara ini juga ada banyak barisan food trucks penuh dengan makanan sedap! Fu-yoh!
Waaaaah, nak datang ber-cosplay pun boleh!
Terdapat juga aksi demonstrasi Super Hero Fight Out! dalam pagar pertarungan mixed martial arts (MMA)!
Mari sorak untuk super hero yang paling awesome dalam demo nih!
Nak Ikut! Dekat Mana Konsert Ini?
Hahaaa, takpa-takpa! JomGaming ada maklumat yang korang nak:

Lokasi: Stadium Negara, Kuala Lumpur (klik untuk peta!)
Tarikh: 27 Februari 2016
Masa: Bermula 8 malam (datanglah awal untuk aktiviti pre-show!)

Apa tunggu lagi? Layari laman ini untuk mendapatkan tiket masuk! Bawalah geng, keluarga atau kawan dan jom kita sambut satu malam yang tak akan dilupakan!


PES 2018: Konami Umumkan Kerjasama Eksklusif Jangka Panjang Bersama David Beckham

Sama ada korang peminat bola sepak ataupun tidak, legenda bola sepak kelahiran England ini pasti akan meniti di bibir korang sehingga ke hari ini.

Terbaru, Konami telah mengumumkan kerjasama eksklusif jangka panjang bersama bekas bintang bola sepak dunia, David Beckham untuk ditampilkan dalam siri Pro Evolution Soccer.
Sebagai permulaan, Beckham akan ditampilkan sebagai Legend dalam mode myClub dalam siri game bola sepak dari Konami yang akan dilancarkan pada bulan hadapan, PES 2018.

“Ia menjadi satu kebanggaan untuk menyertai senarai roster legenda yang bekerjasama dengan Konami sebagai duta PES,” kata Beckham dalam pengumuman di laman rasmi PES. “Saya tidak sabar untuk melihat karier saya digambarkan dalam game yang fantastik ini, dan bekerja bersama pasukan yang sangat berbakat ini yang mana mereka juga mencintai bola sepak sama seperti saya.”
Kerjasama eksklusif antara Beckham dan Konami ini menandakan bahawa bekas bintang Manchester United dan Real Madrid ini tidak akan dibawakan ke dalam siri FIFA dalam mode yang sama seperti myClub, iaitu FIFA Ultimate Team (FUT) buat jangka masa yang lama.
JomBaca: Saksikan Rambut ‘Pekan’ Ronaldo Nazario Dalam Trailer FIFA 18 Terbaru Ini – Lebih Ramai ICONS Diperkenalkan

Versi demo untuk PES 2018 dijadualkan akan dikeluarkan pada bulan ini, sebelum ia dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: PES 2018 Umum Coutinho Sebagai Muka Hadapan Untuk Edisi Premium Di Brazil, Saksikan Trailer Terbaru Ini


10 Abah Yang Bapak Best Dalam Video Game! Selamat Hari Bapa!

Selamat Hari Bapa, kepada bapak, babah, abi, walid, papa, abah, ayahanda, dan daddy yang cool di luar sana!

Hari Bapa sudah tiba, inilah masa kita meluangkan masa bersama dengan ayah. Bagi keluarga gaming, pasti ianya melibatkan sesi gaming split-screen di Star Wars Battlefront, online multiplayer di Call of Duty atau bermain Metal Slug untuk mengembalikan nostalgia waktu abah gaming muda-mudi dulu.
Walau apa pun game yang korang main, tidak sah kalau korang tidak kenal karakter-karakter video game yang mempunyai ciri-ciri sebagai seorang bapa yang terbaik:
10. Mike Haggar (Final Fight)

Walaupun dicipta oleh syarikat video game Jepun, Capcom, Mike Haggar ialah seorang lelaki berwarganegara Amerika yang suka bermain besbol dan suka makan pai epal. Beliau seorang yang suka mendaki gunung, seorang bekas ahli gusti profesional dan dalam kemunculannya dalam Final Fight, beliau sedang berkhidmat sebagai datuk bandar.

Malangnya bagi Haggar, anak perempuannya Jessica telah diculik oleh geng Mad Gear, jadi Haggar lakukan apa yang seorang bapa patut lakukan. Menumbuk, menikam dan mengganas di Metro City untuk menyelamatkan anaknya.
9. Michael De Santa (Grand Theft Auto 5)

Di permulaan cerita Grand Theft Auto 5, Michael sedang menjalani sesi terapi sebagai sebahagian daripada rutin hariannya kerana dia merasakan tidak boleh untuk berhubung dengan anak-anaknya. Anak perempuannya selalu terjebak dengan pelbagai masalah seperti mencuba pelbagai jenis dadah dan selalu tidak balik ke rumah. Anak lelakinya pula seorang yang panas baran dan tidak boleh diharap selain bermain video game di rumah.

Walau bagaimanapun, kita dapat lihat Michael membina semula hubungan dengan anak-anaknya, merapatkan hubungan mereka dengan rompakan gila ke atas sebuah bot dan menyelamatkan mereka daripada pengendap.
8. Harry Mason (Silent Hill)

Seperti Mike Haggar, Harry Mason menghabiskan masanya untuk menyelamatkan anak perempuannya yang telah diculik. Apa yang membezakannya adalah anak perempuan Mike Haggar diculik oleh penjahat, manakala anak perempuan Harry iaitu Cheryl telah diculik oleh entiti berhantu di sebuah pekan misteri bernama Silent Hill.

Bergantung kepada pilihan pemain sepanjang pengembaraan di Silent Hill. Sama ada Harry berjaya dalam cubaannya untuk selamatkan Cheryl atau tidak – bagi seorang lelaki yang sanggup menjejakkan kaki ke sebuah pekan berkabus yang dipenuhi dengan raksasa semata-mata untuk selamatkan anaknya layak diberi bapak yang paling badass.
7. Ethan Mars (Heavy Rain)

Secara tipikalnya, apabila video game itu menampilkan seorang ayah dalam plot utama, selalunya akan diceritakan bagaimana mereka menyelamatkan anak mereka daripada anasir-anasir jahat.

Namun tidak buat Ethan Mars. Beliau merasai pengalaman mimpi ngeri yang teruk dirasai oleh ibu bapa apabila anak lelakinya hilang di pasar raya. Pengorbanan yang dilakukan oleh seorang bapa dalam usaha menyelamatkan anaknya sewajarnya diberi perhatian.
6. Barry Burton (Resident Evil)

Motif Barry Burton dalam Resident Evil dikuasai sepenuhnya oleh cinta terhadap keluarganya. Tapi beliau tersepit dalam rumah yang dipenuhi dengan zombi. Kita juga dapat melihat lawak jenaka seorang bapa semasa sedang beraksi terhadap bekas rakan-rakan S.T.A.R.S.

Barry hilang tanpa khabar dari francais ini selepas kemunculannya dalam game pertama, walaupun dia ada muncul sedikit sebagai cameo dalam Resident Evil 3. Barry kembali dalam Resident Evil: Revelations 2 dan kali ini beliau disertai oleh anak perempuannya, Moira.
5. James (Fallout 3)

Dilakonsuara oleh Liam Neeson (yang juga menyelamatkan anak perempuannya yang diculik oleh satu kumpulan sindiket pemerdagangan manusia dalam filem Taken), James membawa memberi erti baru kepada konsep “ibu bapa cuba untuk selamatkan anak mereka.”

Karakter pemain meninggalkan Vault yang selamat demi untuk merantau di Capital Wasteland dan mencari bapanya yang hilang. Bethesda berjaya menyediakan backstory kepada James, sehinggakan kita terasa cepat menyayangi karakter ini sejurus bertemu dengannya.
4. Joel (The Last of Us)

Dalam banyak-banyak entri dalam senarai ini, pengalaman Joel sebagai seorang ayah adalah yang paling tragik. Pada awal pembukaan babak The Last of Us sememangnya adalah sesuatu yang boleh membuat mana-mana lelaki yang segagah manapun menitikkan air mata kerana kita dapat melihat transformasi dan perwatakan Joel berubah sepanjang game.

Kalau nak tahu lebih lagi, korang kena main game ini. Joel ialah salah satu karakter “bapa” yang direka dengan sangat baik.
3. John Marston (Red Dead Redemption)

Dalam banyak-banyak protagonis Rockstar, karakter John Marston adalah yang paling menarik. Sepanjang pengembaraannya merentasi negara koboi itu, John ditunjukkan dengan pelbagai peluang untuk berlaku curang ke atas isterinya. Tapi tidak, dia tetap setia bersama dengan keluargannya.

Malah, kesemua usahanya adalah untuk memastikan dia dapat kembali ke kehidupan sunyinya di rumah bersama dengan isterinya serta menjaga anak lelakinya. Hubungan bapa/anak antara John dan anaknya adalah satu elemen yang penting dalam plot Red Dead Redemption.
2. Eli Vance (Half-Life 2)

Eli ialah seorang bapa yang baik kepada anak perempuannya dan juga heroin dalam Half-Life 2, Alyx Vance. Cerita dia dikembangkan sehingga dua episod yang diikuti oleh pengeluaran game ini.

Eli ialah seorang saintis di Black Mesa, tapi kerana jadualnya sibuk, dia mampu untuk mencipta robot haiwan peliharaan bernama Dog, demi bermain dan melindungi anak perempuannya. Tapi malangnya, Valve nampaknya tidak akan pernah menghabiskan cerita keluarga Vance.
1. Browser (Super Mario Bros.)

Akhirnya, tidak sah kalau senarai ini tidak ada King of the Koopas, Browser. Bergantung kepada siapa yang korang tanya, Browser mempunyai sama ada lapan atau satu anak. Status Koopalings tentang keturunannya kekal kabur sejak Super Mario Bros 3. Walau bagaimanapun, Browser Jr. ialah keturunan Browser yang pasti dan kita dapat lihat hubungan antara mereka berdua terbina merentasi pelbagai jenis game dan genre.

Browser Jr. berlaku selepas bapanya menculik Princess Peach (yang mana dia percaya itu adalah ibunya) dan penghinaan dia kepada Mario. Jadi, sementara Browser mungkin mahu melawat Maury Povich untuk mengetahui sama ada tujuh Koopalings sememangnya adalah anak dia, atau sekurang-kurangnya dia cukup hampir kepada anaknya.

Dari koboi hinggalah kepada naga yang menghembuskan api, video game sememangnya mempunyai pelbagai jenis bapa. Ada sesetengah bapa yang berjaya melindungi anaknya berbanding yang lain. Apa-apa pun, mereka semua adalah seorang bapa yang layak diberi pengiktirafan pada hari bapa.
Selamat Hari Bapa dan jangan lupa luangkan masa bersama ayah korang dengan bermain game. Atau kalau korang ialah seorang ayah, boleh ajak anak korang bermain sekali. Atau kalau korang bujang, korang juga adalah seorang bapa… Bapa kepada konsol atau PC yang korang miliki.


Bilangan Pre-Order PS4 Pro Di Malaysia Dilaporkan Dicatu! Sony Malaysia Tak Sayang Peminat?

Adakah Sony Malaysia tidak sayangkan peminat-peminat setia mereka? Nampaknya kejadian kekurangan stock PSVR semasa pelancaran berulang bagi PS4 Pro pula!

Hari ini, pihak JomGaming telah menerima satu perkhabaran yang melaporkan bahawa terdapat isu-isu yang tidak diingini dengan proses pre-order PS4 Pro di pasaran Malaysia. Bilangan unit konsol terbaru keluaran Sony ini dilaporkan telah dicatu oleh pihak Sony Malaysia, sehinggakan sebilangan besar tempahan awal telah dibatalkan. Dan pastinya persoalan yang paling penting kini, mengapa ini terjadi?

Ia bermula apabila Duncan Tsai, seorang pelanggan setia sebuah kedai game terkemuka, telah meluahkan kekecewaannya disebabkan pengumuman kelewatan unit ini sampai ke tangannya. Beliau mengatakan, apabila pre-order telah dilakukan, beliau sepatutnya menerima konsol tersebut pada hari pertama ia dilancarkan (10 November). Beliau turut merasa kecewa dengan pihak kedai (penjual) tersebut kerana menyalahkan pembekal (Sony Malaysia).
Pihak JomGaming telah menghubungi Duncan Tsai untuk mendapatkan cerita di sebalik isu ini. Apa yang boleh dikatakan kini adalah layanan yang diberikan oleh Sony Malaysia sangat tidak memuaskan – sehinggakan mereka meminta Duncan membeli sahaja PS4 Pro daripada Lazada!

Menurut sumber-sumber daripada kedai-kedai yang menjual produk Sony, biasanya, pihak pembekal (Sony Malaysia) akan bertanya kepada penjual-penjual rasmi mereka untuk menganggar jumlah untuk dijual. Selepas itu, barulah pre-order akan dibuka.
Tetapi nampaknya ramalan para penjual tidak dipedulikan, dan Sony Malaysia hanya membawa masuk jumlah PS4 Pro yang terlalu sedikit. Terlalu sedikit sehinggakan penjual-penjual rasmi Sony terpaksa membatalkan sebahagian besar pre-order daripada pembeli-pembeli setia mereka!

Lebih mengeruhkan keadaan, Sony Malaysia kini seperti ingin berlepas tangan dan menyalahkan pihak kedai yang mengambil pre-order dari pelanggan, dengan alasan pihak Sony Malaysia tidak pernah mengarahkan mereka untuk melakukan sedemikian.

Namun, jika dilihat di laman pengumuman PS4 Pro, mereka (Sony) sendiri yang meletakkan senarai penjual rasmi bagi produk Sony. Jadi alasan bahawa mereka (Sony) tidak mengarahkan pre-order dibuka oleh penjual-penjual rasmi mereka seperti mainan tuduh-menuduh (blame game).
Namun, persoalannya di sini adalah, mengapa tidak diumumkan awal-awal bahawa bilangan PS4 Pro yang akan dibawa masuk adalah sedikit? Adakah peminat Sony di Malaysia sekali lagi akan dikecewakan dan dipinggirkan seperti yang berlaku semasa pelancaran PlayStation VR yang juga tak cukup stok?
Lagi satu persoalan yang bermain di minda kami kini – apakah punca kepada isu kelewatan stok ini? Adakah terdapat masalah terhadap konsol itu sendiri?
Sehingga artikel ini diterbitkan, pihak Sony Malaysia masih belum memberikan sebarang maklumbalas terhadap isu ini.
Kami akan mengemaskini artikel ini jika terdapat perkhabaran-perkhabaran baru mengenai isu kelewatan stok PS4 Pro ini. Diharapkan Sony Malaysia mampu memberi jawapan yang memuaskan hati peminat-peminat mereka di Malaysia.


Need For Speed Terbaru Akan Dilancarkan Hujung Tahun Ini, Boleh Dimainkan Secara Offline Sepenuhnya

Ghost Games akhirnya mengumumkan, serta berkongsi serba sedikit apakah yang bakal para pemain nikmati dalam siri Need For Speed akan datang.

Dalam post yang dikeluarkan di laman web rasmi, Ghost Games telah berjanji bahawa Need For Speed akan datang ini bakal berada di tangan para pemain sebelum hujung tahun 2017.
Pendedahan terbesar dalam post tersebut semestinya adalah game ini bakal boleh dimainkan secara offline sepenuhnya, dengan pemain dibenarkan untuk pause game tersebut. Ini merupakan satu fungsi yang pastinya disambut baik selepas Need For Speed yang dikeluarkan pada tahun 2015 lalu memerlukan sambungan Internet sepanjang masa serta perlu sentiasa online walaupun memainkan single-player mode. Ia fungsi yang sangat dikecam pada ketika itu.
Ghost Games mendedahkan lagi bahawa customization akan memainkan peranan yang paling besar pernah dibawakan dalam Need For Speed terbaru ini. Mereka juga menyatakan bahawa, semestinya, ia akan menyajikan aksi berkejaran dengan polis, perlumbaan jalanan, pertandingan dan “lebih banyak ruang untuk lakukan apa yang anda mahukan.”
Buat masa ini, mereka masih belum mengumumkan judul yang akan digunakan untuk game Need For Speed akan datang ini. Walau bagaimanapun, EA pada tahun lalu telah mendaftarkan nama “Need For Speed Arena”. Nama ini berkemungkinan besar adalah judul yang akan digunakan untuk Need For Speed akan datang ini.
Lebih banyak maklumat akan dikongsi mereka semasa acara EA PLAY yang bakal diadakan pada bulan hadapan. Teruskan bersama JomGaming untuk mengetahui info terkini tentang Need For Speed.


Presiden Jawatankuasa Olimpik MASIH Risau Akan Keganasan Esports – Tak Mahu Game Ganas Terlibat!

Macam mana dengan sukan-sukan tradisional dalam Olimpik yang berunsurkan keganasan seperti gusti (wrestling), fencing (pedang), tinju (boxing) dan disiplin seni mempertahankan diri yang lain?

Melihat kejayaan esports di Sukan Asia 2018 Jakarta Palembang baru-baru ini, topik perbincangan penglibatan acara esports dalam Olimpik kembali hangat.

Thomas Bach, Presiden Jawatankuasa Olimpik Antarabangsa (IOC) berkata, “Kita tidak boleh memasukkan sebarang game yang menggalakkan keganasan dan diskriminasi ke dalam Olimpik. Game-game ini, pada pandangan kami, adalah bertentangan dengan nilai-nilai murni Olimpik, oleh itu mereka tidak boleh diterima.”
Kenyataan Thomas Bach ini dilihat menjurus kepada penglibatan game-game shooter popular seperti CounterStrike: Global Offensive dan Call of Duty, dan juga game-game fighting yang melibatkan karakter-karakter wanita dipukul seperti Street Fighter dan Tekken.
Tambah beliau lagi, “Jika kita memasukkan egame yang melibatkan ‘pembunuhan’ seseorang, ini semestinya bertentangan dengan nilai Olimpik itu sendiri.”
Bagaimanapun, kitorang melihat alasan ini agak tdak masuk akal, lebih-lebih lagi ada banyak acara-acara Olimpik yang bermula dari keganasan yang akhirnya dipertandingkan secara saksama dan berdisiplin.
Acara demonstrasi esports di Sukan Asia 2018 dilihat sebagai pemacu gerakan penglibatan esports sebagai sukan pingat di acara-acara Sukan Asia dan Olimpik di masa hadapan.
Esports Takkan Dijadikan Acara Pingat Di Sukan Asia 2022
Sumber: Yifan Ding/Getty Images
Walaupun esports telah dimasukkan ke dalam acara demonstrasi di Sukan Asia 2018 dengan kejayaan penganjuran acara Arena of Valor, Clash Royale, Hearthstone, League of Legends, Pro Evolution Soccer dan Starcraft II – ini masih tidak menjamin kemasukan esports sebagai sukan rasmi ke Sukan Asia 2022 dan Olimpik!
Jawatankuasa Olimpik Asia (OCA) telah mengumumkan penglibatan esports sebagai acara pingat di Sukan Asia 2022 telah ditangguhkan! Sebabnya – menurut Pengarah OCA, Husain Al-Musallam, “masih tiada badan berkuasa untuk menjadikan esports sebagai aktiviti sukan ‘sah’.”
Kepelbagaian game-game esports itu sendiri merupakan suatu masalah yang sukar diselesaikan. Bagaimana mentadbir pelbagai game yang setiap satu daripadanya boleh dihentikan sokongan oleh developernya pada bila-bila masa?
Buat masa ini, pelbagai pertubuhan dan organisasi telah ditubuhkan, namun masing-masing dengan sokongan developer dan pasukan masing-masing – masih terlalu kecil untuk mentadbir keseluruhan industri dan mengesahkan kemasukan esports ke Sukan Asia dan Olimpik nanti.
Kitorang di JomGaming berpendapat esports tidak memerlukan Olimpik untuk terus meriah dan mekar. Sebaliknya, satu acara lain bertaraf Olimpik (E-limpik) lebih sesuai dengan kepelbagaian dan sifat esports itu sendiri yang mampu berdikari dengan developer, komuniti dan peraturan masing-masing.
JomBaca: Sukan Ataupun Bukan – Wajarkah Esports Dimasukkan Ke Dalam Sukan SEA, Sukan Asia Dan Olimpik?


Integrasi Perbualan Suara PlayStation-Discord Dilaporkan Akan Tiba Beberapa Bulan Lagi

Integrasi sepenuhnya termasuk sistem perbualan suara antara PlayStation dan Discord dilaporkan akan dilancarkan dalam tempoh beberapa bulan akan datang.
Laporan terbaharu ini hadir daripada wartawan tersohor Tom Henderson yang melaporkannya di Exputer.
Integrasi ini dikatakan akan dilancarkan dalam kemaskini sistem PS5 versi 7.00, di mana versi 6.00 dikhabarkan akan dilancarkan sekitar pertengahan September.
Walaupun tidak menyatakan secara tepat bilakah tarikh integrasi ini akan dilancarkan, ia dijangka akan hadir pada hujung tahun ini, selari dengan janji Sony tahun lalu yang mengatakan integrasi ini akan berlaku pada “tahun depan”.
Henderson mengatakan info terbaharu ini diterima daripada sumber yang sama tentang khabar “controller Pro”, di mana laporan itu telah muncul sebelum Sony mengumumkannya secara rasmi beberapa hari lalu.
Para pemain PlayStation sememangnya sudah menantikan fungsi ini sejak Sony dan Discord mengumumkan kerjasama pada tahun lalu. Februari lalu, integrasi kecil antara PlayStation dan Discord telah dilancarkan, di mana pemain PlayStation boleh memaparkan game apakah yang mereka sedang main di profil Discord.
Apa yang menarik adalah walaupun Sony dan Discord yang menjalin kerjasama, namun Xbox yang mendapat integrasi perbualan suara terlebih dulu, iaitu pada bulan lalu.


Kerajaan Kini Kategorikan Sukan Dron Dalam Industri Esports, Bajet 2022 Bersama RM20 Juta

Sama ada korang setuju ataupun tidak, Kerajaan Malaysia kini telah memasukkan sukan dron sebagai salah satu cabang dalam industri esports.
Dalam Bajet 2022 yang dibentangkan oleh Menteri Kewangan, Tengku Zafrul Tengku Aziz semalam, beliau telah mengumumkan bahawa industri esports akan menerima peruntukan sebanyak RM20 juta, lapor Lowyat.net.
Daripada jumlah tersebut, RM5 juta diperuntukkan untuk mendirikan pusat kecemerlangan sukan dron.

Apa yang membuatkan ia menjadi perbualan hangat dalam kalangan penggiat esports adalah pertama, sukan dron mengambil sejumlah yang besar daripada peruntukan esports.
Kedua, ia membingungkan ramai mengapa sukan dron kini dianggap sebagai salah satu bentuk aktiviti esports.
Apabila sukan dron telah mengambil satu per empat daripada peruntukan esports, bermakna hanya RM15 juta sahaja yang benar-benar bakal digunakan untuk pembangunan esports tempatan, iaitu jumlah yang sama diperuntukkan dalam Belanjawan 2021 tahun lalu.
Walau bagaimanapun, terdapat seperkara positif lagi yang diumumkan oleh Tengku Zafrul. Kerajaan akan membenarkan pengecualian cukai pendapatan ke atas wang hadiah kemenangan kejohanan esports yang dibenarkan.
Seperti kelaziman, butiran lanjut untuk peruntukan ini masih belum diumumkan secara terperinci. Kementerian Belia dan Sukan dijangka akan memperincikannya dalam masa terdekat.


The Last of Us Part II Akan Ada Babak Yang “Sangat Sedih”, Dedah Pengarahnya

Naughty Dog dah mula mainkan perasaan kita.

Selain dua trailer yang telah didedahkan, iaitu semasa PlayStation Experience 2016 dan Paris Games Week 2017, tidak banyak sebenarnya yang kita tahu tentang game akan datang daripada Naughty Dog yang kita sangat nanti-nantikan, The Last of Us Part II.
Terbaru, pengarah game ini, Neil Druckmann telah mendedahkan sesuatu yang mungkin dalam keadaan agak melucukan, dalam masa sama menimbulkan seribu satu persoalan.
Seorang peminat, @Kaiser499 telah tweet kepada pengarah game itu, menunjukkan kepada Druckmann satu kotak steelcase The Last of Us Part II yang direkanya sendiri. Peminat itu berseloroh dengan menyatakan, “jangan beritahu sesiapa.”
https://twitter.com/Kaiser499/status/932830223694954496
Kemudian Druckmann membalas tweet tersebut juga dengan berseloroh yang kononnya beliau terkejut dan mengatakan pula, “adakah kamu dari masa hadapan? Saya harap game ini akan menjadi bagus. Maaf sebab satu babak yang sangat sedih itu.”
https://twitter.com/neil_druckmann/status/932841725638217728
Nampaknya Druckmann ingin mengacah dan mengusik peminat bahawa dalam game itu nanti, terdapat satu babak yang “sangat sedih”. Harap-harap ia bukan satu plot yang tidak disukai pemain.
Walau bagaimanapun, adanya babak yang “sangat sedih” ini semestinya dijangka dalam sekuel ini (betul ke sekuel, atau prekuel?) – memandangkan game asal The Last of Us telah menyajikan satu game yang cukup menyayat hati dan menyentuh perasaan.
Apa agaknya babak yang “sangat sedih” itu? Korang ada jangkaan tak?

The Last of Us Part II akan dilancarkan di PS4 secara eksklusif, namun masih tiada tarikh pelancarannya.
JomBaca: Eksekutif Senior PlayStation Jim Ryan Mempertahankan Unsur Ganas Dalam Trailer Baru The Last Of Us Part II


Netflix Umum Anime Dragon Age: Absolution, Mula Tayang Disember, Saksikan Trailer Pertama

Netflix telah mengumumkan sebuah lagi siri anime yang diadaptasi daripada francais video game yang cukup popular.
Trailer pertama Dragon Age: Absolution telah dikongsikan. Siri anime yang membawakan enam episod ini akan mula tayang di platform Netflix pada Disember 2022.

Poster pertama juga diperlihatkan:

Siri anime ini akan menggunakan latar belakang Tevinter, iaitu antara empayar yang ada dalam universe Dragon Age. Netflix bekerjasama dengan Red Dog Culture House sebagai penerbit, serta berkolaborasi dengan studio pencipta Dragon Age itu sendiri, iaitu BioWare.
Buat masa ini, barisan pelakon suara belum didedahkan. Trailer yang dikongsikan juga tidak menampilkan sebarang lakonan suara.


Pelabur Mungkin Akan Saman CD Projekt Red Atas Info Mengelirukan Cyberpunk 2077

CD Projekt Red kini seolah-olah sudah jatuh ditimpa tangga. Ketika isu dengan para peminat masih belum selesai, kini mereka perlu berhadapan tindakan undang-undang daripada para pelabur mereka pula.
Beberapa firma undang-undang telah mengesahkan yang mereka sedang mempertimbangkan untuk mengambil tindakan undang-undang terhadap CD Projekt Red, lapor New York Times.
Mikołaj Orzechowski, seorang peguam yang berpangkalan di Warsaw, Poland yang juga merupakan salah seorang pelabur CDPR telah menyatakan yang mereka sedang mengkaji kemungkinan untuk menyaman — mendakwa bahawa studio pembangun Cyberpunk 2077 itu telah memberikan butiran yang mengelirukan kepada para pelabur bagi mendapatkan pendanaan kewangan.
Menurut kenyataan yang dikeluarkan Orzechowski, mereka sedang menjemput pelabur-pelabur lain yang terkesan terhadap ‘penggantungan jualan produk Cyberpunk 2077’.
Satu lagi firma guaman yang berpangkalan di New York, Amerika Syarikat, Wolf Haldenstein Adler Freeman & Herz LLP juga telah mengumumkan yang mereka sedang melihat untuk mewakili pemegang saham-pemegang saham yang menanggung kerugian ‘sehingga menimbulkan dakwaan yang CDPR mungkin telah mengeluarkan informasi mengelirukan secara material kepada para pemegang saham dan pelaburan kepada umum’.
Seperti yang diketahui, CDPR sendiri pun sudah mengakui bahawa mereka tidak meluangkan masa secukupnya dalam membangunkan Cyberpunk 2077 untuk versi PS4 dan Xbox One, sehingga memberikan harapan terlalu tinggi kepada para pemain di konsol itu.
Cyberpunk 2077 kini telah dibuang dari PlayStation Store dan mana-mana pemain di PS4 dan Xbox One boleh mendapatkan semula wang mereka secara penuh (full refund).


Pengarah Assassin’s Creed Valhalla Jawab Kegusaran Persamaan Dengan God of War

Ketika Assassin’s Creed Valhalla pertama kali diumumkan, ramai yang membandingkan game keluaran Ubisoft ini dengan soft-reboot God of War yang dilancarkan pada 2018 yang turut menggunakan latar belakang Vikings.
Ketika bercakap kepada Gamespot, pengarah naratif Assassin’s Creed Valhalla, Darby McDevitt telah menjelaskan apakah perbezaan antara dua game ini. Ini jawapan beliau:
“God of War itu hebat – yeah, saya dah mainkannya. Ia fantastik. Saya tak mahu kata kami terlalu risau kerana kebanyakan game, apabila mereka menyentuh topik ini [Vikings], mereka sebenarnya memencong sangat berat ke arah mitologi itu. Jadi itu adalah penampilan hadapannya — kamu main God of War supaya kamu dapat tumbuk Baldur di mukanya, bertemu dengan semua karakter ini, dan mengembara ke persekitaran fantasi.”
“Sangat sedikit game yang mengangkat pengalaman Norse Vikings dari aspek sejarahnya. Saya fikir ransangannya ialah sentiasa dipimpin dengan hal-hal mitologi itu, tapi kami sebenarnya mahu kamu rasa seperti sedang hidup dalam Zaman Gelap di England, yang kamu sedang menjelajahi sisa kejatuhan Rom yang berusia 400 hingga 500 tahun dan saki-baki puak Britain sebelum itu dan malah pagan Saxon sebelum mereka semua memeluk agama Kristian.”
Penjelasan oleh McDevitt ini semestinya telah menenangkan kembali para peminat Assassin’s Creed yang gusar francais ini akan ke arah yang lebih berfantasi. Tidak, Assassin’s Creed masih lagi akan memfokuskan kepada peristiwa sejarah dan kisah-kisah dunia sebenar yang pernah berlaku — bukannya kisah mitos fantasi seperti yang ada dalam God of War.
JomBaca: 12 Perkara Tentang Assassin’s Creed Valhalla – Trailer, Jalan Cerita, Elemen RPG, Screenshots
Assassin’s Creed Valhalla akan dilancarkan pada penghujung tahun ini untuk PC, PS4, PS5, Xbox One dan Xbox Series X.


Mass Effect: Andromeda Tidak Akan Keluar Di Nintendo Switch, Kata Wakil Bioware

Anda mahukan Mass Effect: Andromeda di konsol terbaru Nintendo? Mungkin hasrat itu tidak akan kesampaian, buat masa ini.

Kita masih belum mengetahui secara rasmi apakah spesifikasi yang bakal ditawarkan oleh Nintendo Switch. Sama ada ia akan duduk sama rendah, berdiri sama tinggi dengan PS4 dan Xbox One atau tidak – ia masih menjadi tanda tanya. Namun, ia tidak mampu untuk menutup mulut para peminat yang tertanya-tanya tentang adakah game yang dijadualkan dikeluarkan untuk PC, PS4 dan Xbox One ini, akan turut dibangunkan untuk Switch.
Bercakap kepada Stevivor, wakil BioWare, Michael Gamble menyatakan bahawa tiada versi Switch dirancang untuk Mass Effect: Andromeda, sekurang-kurangnya buat masa ini. Walau bagaimanapun, studio tersebut masih terbuka kepada idea tersebut, kata beliau.
“Kami tidak merancang untuk itu. Jika Switch dilancarkan dan semua pihak mahukan Mass Effect, siapa tahu,” tambah beliau.
Satu-satunya Mass Effect yang pernah muncul di platform Nintendo adalah Mass Effect 3.

Namun, usah risau mengenai persoalan ini. 13 Januari nanti, Nintendo bakal mengadakan satu acara khas, Nintendo Switch Presentation, mendedahkan segala info yang perlu kita ketahui mengenai konsol ini – termasuklah harga, senarai game semasa pelancaran dan spesifikasi.
Mass Effect: Andromeda dijangka dilancarkan di PC, PS4 dan Xbox One pada suku pertama 2017.


Starfield Adalah Eksklusif Konsol Xbox Dan PC, Bakal Hadir November 2022

Seperti dijangka ramai selepas pengambil-alihan Bethesda oleh Microsoft, walaupun pada awalnya mengatakan tidak akan melakukannya, Starfield tidak akan dilancarkan ke platform PlayStation.
Dalam acara E3 2021 yang dipersembahkan Microsoft, Bethesda telah mengesahkan bahawa game RPG pengembaraan angkasa itu hanya akan dilancarkan untuk Xbox Series dan PC.
Tarikh pelancaran Starfield juga telah diumumkan iaitu bakal hadir pada 11 November 2022.
Mereka menggambarkan Starfield sebagai sebuah game RPG yang berlatarbelakangkan angkasa raya, cipta apa saja karakter yang pemain mahukan dan mengembara dengan kebebasan yang tiada tandingannya di mana pemain akan melalui sebuah perjalanan bagi menjawab misteri terbesar kemanusiaan.
Bethesda turut menyatakan yang Starfield merupakan sebuah universe baharu yang telah melalui 25 tahun pembikinan.
Jom saksikan teaser trailer sinematik terbaharu untuk Starfield ini:


Dr Disrespect Tubuhkan Studio Pembangunan Game, Sedang Bikin ‘Battle Royale Yang Vertikal’

Streamer tersohor, Guy Beahm atau lebih dikenali sebagai Dr Disrespect, telah mengesahkan yang beliau kini sedang dalam proses untuk menubuhkan sebuah studio pembangunan video game.
Dalam kenyataannya di laman web rasminya, Dr Disrespect telah mengumumkan sedang mencari seorang individu yang bakal bertanggungjawab mengetuai studio tersebut — mampu menguruskan studio itu serta membangunkan dan menerbitkan game untuk PC dan konsol.
“Dr Disrespect kini dalam kerjasama dengan BoomTV untuk menggegarkan industri game dan memulakan sebuah studio gaming AA/AAA yang memiliki kejutan yang unik,” kata kenyataan itu. “Studio ini merancang untuk menjalan kerjasama dengan beberapa pempengaruh besar terpilih dan kemudian bekerja rapat dengan mereka untuk melancarkan judul gaming impian mereka.”
Dr Disrespect turut mengatakan yang game-game yang akan diterbitkan dari kerjasama ini sama ada dibangunkan sendiri atau dibangunkan bersama melalui kerjasama dengan beberapa pembangun game indie, kemudian melancarkannya secara besar-besaran.
Dalam livestream-nya semalam, Dr Disrespect ada memperlihatkan sedikit seni konsep untuk game yang sedang beliau bangunkan. Nama sementara yang dipanggil buat masa ini hanya ‘Vertical BR’.
Seperti yang tertera dalam nama panggilan sementara itu, ia merupakan sebuah game bergenre battle royale yang memfokuskan kepada aksi berbentuk vertikal. Kita dapat lihat dalam dua gambar seni konsep ini di mana ia memperlihatkan sebuah bangunan berapi yang mempunyai banyak tingkat dan gambar kedua pula memaparkan seseorang sudah berada di tingkat teratas atau bumbung bangunan itu.
Menurut Dexerto, dua gambar seni konsep ini dapat kita kaitkan semula dengan idea battle royale yang pernah diperkatakan Dr Disrespect sejak beberapa tahun lalu. Beliau pernah berkata tentang sebuah game battle royale di mana terdapat api yang bermula dari bawah bangunan dan akan menaik ke tingkat paling atas. Para pemain akan bergelut untuk terus sampai ke bumbung dan berusaha untuk menyelamatkan diri melalui beberapa pintu keluar.

Konsep battle royale yang vertikal ini sememangnya menarik. Malah, pada tahun 2018, JomGaming juga pernah mengutarakan idea yang sama. Korang boleh bacanya di sini, di mana kami berpendapat filem produksi Indonesia, The Raid Redemption mampu menjadi inspirasi kepada sebuah mode battle royale dalam Rainbow Six Siege.


Senjata Kontroversi, Guided Missile Akan Kembali Dalam Fortnite Battle Royale

Akan kembali menghantui korang.

Salah satu senjata yang paling over-powered (OP) yang pernah dimasukkan ke dalam Fortnite Battle Royale ialah Guided Missile. Dengan damage yang kuat serta kawalan jarak jauh yang sangat mudah, ia memberikan pemain yang menggunakan senjata ini satu kelebihan yang sangat tinggi berbanding pemain lain.
Setelah menerima maklumbalas yang sangat teruk, ia kemudian telahpun dibuang dari game untuk Epic Games mengkaji dan memperbaiki bagaimana untuk mengimbangkan semula senjata ini dengan lebih adil.
Terbaru, dalam satu video kemaskini yang Epic keluarkan, mereka mendedahkan yang Guided Missile akan kembali ke dalam game ini tidak lama lagi dengan penambahbaikan yang telah mereka lakukan.
“Apabila Guided Missile pertama kali masuk ke dalam Battle Royale, kami sukakan segala momen keseronokan dan yang menggilakan yang dilakukan,” kata pereka senior Andrew Bains.
“Tapi selepas ia dilancarkan, kami berkongsi kerisauan yang sama dengan kebanyakan komuniti Fortnite: ia amat sukar untuk melawan senjata letupan bergerak yang hampir tiada penghujung yang sangat efektif.”
Kemasukan semula Guided Missile ini akan disertakan sekali dengan mengurangkan kelajuan pergerakan, radius pusingan, damage, dan radius damage. Dan seperti mana-mana senjata letupan lain sekarang, hanya 12 peluru roket yang boleh dibawa dalam inventori.
Dalam erti kata lain, Epic ingin pemain menggunakan senjata ini lebih sebagai satu alat untuk meninjau sesuatu kawasan berbanding senjata yang memusnahkan.

Epic masih lagi belum mengumumkan bilakah senjata ini akan dimasukkan semula. Sama-samalah kita nantikan dan saksikan sama ada benar-benar senjata ini telah “dibaiki” ataupun tidak.


Witcher 3: Best Ke Patch Baru?

Holaa gamers, Witcher 3 kali ini ada patch yang baru iaitu patch 1.08. Patch ini dikatakan mengandungi banyak feature baru. Best sangat ke? Jom kita tengok.

Patch baru ini merangkumi banyak fixed untuk quest glitch, frame rate yang lebih bagus dan macam-macam lagi.
Tetapi yang menariknya, patch kali ini korang boleh bermula dengan membawa semua weapon-weapon, armor-armor, duit, alchemy resepi, Gwent card, trofi dan juga experience korang untuk mode NG+ (new game plus).
Selain itu, sekiranya korang bermula dengan mode NG+, korang akan diberikan ‘Clearing Potion’ untuk mereset skill point, untuk membolehkan korang mencuba build character yang berlainan.
Diharapkan dengan adanya patch baru ini, dapat memberikan korang kepuasan dan cabaran yang lebih maksima di dalam game Witcher 3 ini.
ADIOS!!


Bestnya Kalau Ada Kabinet Arked Mini Ini Di Rumah!

Sangat bergaya arked kayu ini untuk diletakkan di rumah. Bergaya habis!

Diberi nama sebagai Desktop Arcade Joy Stick, ia direka dan dibuat oleh 8Bitdo, sebuah syarikat yang kerapkali memberi nafas baru dalam gajet-gajet klasik seperti membina controller wireless untuk NES!

Pihak 8Bitdo telah menyatakan bahawa Desktop Arcade Joy Stick ini berfungsi sepenuhnya seperti kabinet-kabinet arked yang ada di pasaran tetapi bersaiz lebih kecil untuk kegunaan persendirian. Namun begitu, mereka enggan memberi sebarang info spesifikasi mengenainya buat masa ini termasuklah harga pasaran.

Namun begitu, perancangan untuk menjual Desktop Arcade Joy Stick sememangnya ada dan bakal diketahui umum kelak.
Sumber dari 8Bitdo.


Primal Carnage: Extinction! Berperang Dengan Haiwan Purba??

Hola!! Gamers, pelik tak kalau Penulis ajak korang berperang dengan Dinosaur?? Pelik?? Jom follow kite selami keganasan haiwan primitif ini.

Primal Carnage: Extinction akan direleasekan pada 20 Oktober 2015. Berita ini disahkan sendiri oleh Developer Panic Button.

Game multiplayer ini amat unik kerana korang boleh memilih samada berada di pihak manusia, ataupun berada di pihak dinosaur. Wow!! Nampak macam nice!

Game ini mempunyai 4 jenis mode yang boleh dimainkan, iaitu Team Deathmatch, Get To The Chopper, Survival dan juga Free Roam.
So guys, rasa-rasa berminat tak?? Kalau berminat, apa kata korang usha dulu trailer Primal Carnage: Extinction ini kat atas tu!! Pastu baru la korang decide nak beli ke tak.
ADIOS!!


Bundle PS4 Bersama Fortnite Telah Tertiris, Dilaporkan Bakal Tiba 16 Julai Ini

Siapa yang nak angkat ini nanti?

Facebook Page PlayStation Itali dikatakan telah mengumumkan satu bundle PS4 baru. Ia akan membawakan tema Fortnite ke dalam bundle ini — memberikan satu eksklusif skin Royale Bomber serta 500 vbucks, lapor Dexerto.
Walaupun Sony kelihatan berdegil untuk membenarkan cross-play dalam Fortnite dengan Xbox One dan Nintendo Switch, nampaknya ia bukanlah bermakna kerjasama antara Sony dengan Epic Games akan tamat.
Bundle PS4 bersama Fortnite ini dijangka akan dilancarkan pada 16 Julai ini.


God of War 4: Dari Mitos Greek Ke Mitos Norse!

Kratos mengamok ke lagenda Norse pula! Nampaknya siri ikonik God of War bakal menemui peminat menurut laman web NerdLeaks.
Nampaknya laman web NerdLeaks tidak dapat lagi diakses, tetapi berjaya dikongsi semula oleh seorang ahli dari forum NeoGaf.
Menurut laporan, artwork ini diperolehi dari laman web seorang pelukis yang pernah bekerja di studio Sony Santa Monica pada tahun lepas.
Dalam seni konsep yang tertiris ini, Kratos dapat dilihat sudah mempunyai jambang. Disamping itu, dapat dilihat pelbagai rujukan kepada mitos Norse seperti Land of the Fairies.
Jom layan semua artwork God of War 4 disini. Kalau korang tak tengok, nanti Leo marah.


Doom: Bethesda Ajak Korang Undi Cover Game Diorang Nih!

Bethesda telah memberi pilihan kepada peminat untuk pilih cover game kepada reboot siri Doom ini. Kami di JomGaming dah undi, marilah mari!
Nampaknya Bethesda telah mengeluarkan undian di Twitter untuk memilih untuk boxart Doom selepas menerima kritikan hebat di internet. Pilihan kali ini nampaknya lebih menarik terutamanya pilihan B yang mengingatkan kita pada siri asal Doom yang dikeluarkan pada 1993.
Pilihan A

Pilihan B

Jadi, yang mana menarik hati korang? Jom undi!
https://twitter.com/DOOM/status/705424052358418432
Bagi mereka yang ingin pre-order game ini, boleh dapatkan di Steam pada harga RM 199.00.
Doom akan berada di pasaran mulai 14hb May untuk PC, PS4 dan Xbox One.
Its time to frag ’em all!


DotA 2: Fnatic Sudah Sahkan Tempat Antara 6 Terbaik Di Manila Major!

Semalam menyaksikan 4 pasukan sudah pun menempatkan diri mereka selaku 6 pasukan terbaik untuk kejohanan Manila Major 2016.

4 pasukan tersebut ialah MVP Phoenix, OG, Fnatic dan juga NewBee. Semalam pasukan Fnatic telah mengalahkan pasukan LGD Gaming 2-1 manakala NewBee menewaskan pasukan baru iaitu Digital Chaos 2-1.
Keempat-empat pasukan akan berentap hari ini bagi pusingan kedua Upper Bracket.

Sementara itu, pada Lower Bracket pertarungan epic diantara Na’Vi dan Alliance berakhir dengan kemenangan berpihak kepada Na’Vi dan sekaligus membuatkan Alliance tersingkir terus dari Manila Major 2016.
Na’Vi akan menghadapi Team Liqiud yang menumpaskan compLexity dengan kemenangan 2-0.

Bagi pasukan Fnatic sudah tentu mereka ingin menjadi juara sekaligus memadam kekecewaan mereka pada 2 kejohanan yang lepas. Walabagaimanapun, sekiranya mereka terkandas, mereka tetap akan membawa pulang wang tunai USD 205,000.
ADIOS!!


Nintendo Dedahkan Angka Rasmi; 2.74j Unit Switch Telah Terjual, Sasar 12.74j Unit Menjelang Mac 2018

Semalam, Nintendo telah mengeluarkan laporan pendapatan terbaru mereka untuk tahun fiskal yang berakhir pada 31 Mac 2017. Akhirnya kita telah mengetahui berapakah jumlah rasmi penjualan konsol terbaru keluaran mereka, Switch.

Sejak ia dilancarkan pada 3 Mac sehingga 31 Mac 2017, Nintendo Switch berjaya terjual sebanyak 2.74 juta unit. Angka ini telah mengatasi jangkaan tidak rasmi yang dikeluarkan oleh SuperData sebelum ini, di mana firma penganalisis itu melaporkan bahawa penjualan Switch telah mencecah 2.4 juta unit.
Nintendo juga telah melaporkan bahawa 5.46 juta unit perisian (game) telah berjaya terjual.
The Legend of Zelda: Breath of the Wild telah mencecah 3.84 unit jualan di seluruh dunia, yang mana 2.76 unit terjual di platform Switch, manakala 1.08 unit di platform Wii U.
JomBaca: The Legend of Zelda: Breath of The Wild: Boleh Beli Or Boleh Blah!?
Selain itu, Nintendo turut menyebutkan tentang 1-2 Switch, namun, mereka hanya menyatakan game itu “mendapat sambutan hangat”, dan tidak mendedahkan angka sebenar jualan.

Lebih menarik, untuk tahun fiskal ini, yang bermula dari 1 April 2017 hingga 31 Mac 2018, Nintendo meletakkan sasaran 10 juta unit Switch akan terjual, bermakna 12.74 dijangka akan terjual sejak ia dilancarkan.
Dalam jangka masa yang masa juga, Nintendo menyasarkan 35 juta unit game di platfrom Switch terjual, menjadikan 40.46 juta unit game terjual sejak konsol itu dilancarkan.
Anda boleh baca laporan penuh pendapatan tahun fiskal Nintendo yang telah diringkaskan oleh DualShockers di sini.
JomBaca: Saksikan Gameplay Minecraft Versi Switch – Lagi Meletuplah Apabila Minecraft Boleh Dimainkan Di Switch Nanti!


PS4 Neo Dikhabarkan Akan Diperkenalkan Pada Awal Bulan September!

Selepas telah senyap buat beberapa ketika, khabar angin tentang PlayStation 4 Neo kini kembali dengan laporan yang lebih mengujakan.

Versi PlayStation 4 yang dinaik-taraf dikatakan akan diperkenalkan pada awal September nanti, menurut laporan daripada sebuah laman web Perancis, Gameblog. Laporan tersebut mengatakan bahawa Sony bakal mengadakan satu acara di New York pada hari Rabu, 7 September untuk membawakan konsol terbaru ini kepada umum.
Sebelum ini, terdapat juga laporan yang telah mendedahkan pelbagai maklumat tentang PS4 Neo ini – seperti spesifikasi GPU dan harganya. Tidak ketinggalan, terdapat juga khabar angin yang mengatakan selain PS4 Neo, Sony turut akan mengumumkan PS4 Slim, yang dilaporkan bakal diperkenalkan di Tokyo Game Show kelak.
Tokyo Game Show akan diadakan pada 15 hingga 18 September 2016.
JomBaca: Sony: Kehadiran PlayStation Neo Tidak Akan Pendekkan Jangka Hayat PS4


Saksikan Trailer Terbaru FIFA 17 Yang Pastinya Akan Menaikkan Bulu Roma Anda

Apakah perasaan anda apabila keluar dari terowong stadium dan menjejak kaki di atas padang buat kali pertama, sambil disusuli dengan sorakan gemuruh ribuan penyokong?

EA Sports telah mengeluarkan Official TV Commercial yang terbaru, memaparkan sebuah trailer yang bakal membuat bulu roma anda naik dan semakin tidak sabar untuk memainkan FIFA 17 pada minggu hadapan.
Jom tonton trailer yang diselang-selikan antara live action dengan in-game footage ini:

Beberapa hari lalu, video di balik tabir The Journey – sebuah story mode terbaru yang bakal ditampilkan dalam francais ini telah dikeluarkan.
FIFA 17 akan dilancarkan di PS4, PS3, Xbox One, Xbox 360 dan PC pada 29 September 2016.